Almaški kraj postaje zaštićena kulturno-istorijska celina? | (Vesti - 23.10.2018) Novi Sad\n23.10.2018 u 15:42h\nAlmaški kraj postaje zaštićena kulturno-istorijska celina?\nZa očuvanje ovog dela grada potrebna podrška i pomoć evropskih fondova i privatnih donatora.\nPokrenuta je procedura da se Almaški kraj proglasi za kulturno-istorijsku celinu, što bi dovelo do izmena u smislu održavanja i restauracije ovog specifičnog dela grada, izjavio je za Radio 021 direktor Zavoda za zaštitu spomenika kulture Grada Siniša Jokić.\n- To će drastično pomoći Zavodu i građanima da se ovaj deo grada ambijentalno očuva. Kad je nešto kulturno dobro, onda je nama kao Zavodu lakše da dobijemo starateljstvo od Ministarstva kulture, što bi značilo da možemo obnavljati fasade i krovove. Naravno da će nam trebati pomoć i vlasnika objekata i građana da se organizujemo i koordiniramo – rekao je Jokić za 021.\nOn je naglasio da je izuzetno važno da se Almaški kraj sačuva i da će za to biti potrebna podrška i pomoć evropskih fondova i privatnih donatora. Jokić je izjavio i da bi akcioni plan bio sličan kao onaj za obnovu fasada u Podgrađu, budući da je i tamo većina objekata u privatnom vlasništvu.\n- Ovaj kraj je materijalni dokaz prisustva srpskog naroda u Novom Sadu od najranijih dana i vrlo je važan za utemeljenje Novog Sada kao Srpske Atine, ali i kao multikulturalnog centra – naveo je Jokić za 021.rs, dodavši da bi bilo dobro da se Almaški kraj zatvori za saobraćaj kako bi se predupredila dalja oštećenja na kolovozu i objektima, ali da je to teško izvodljivo zbog nedostatka velikog gradskog parkinga u okolini.\nPovezane teme almaški kraj novi sad Gradski zavod za zaštitu spomenika obnova fasada podbara siniša jokić Zavod za zaštitu spomenika kulture


Rama: Glasao bih za ujedinjenje Albanije i Kosova\nELBASAN - Albanski premijer Edi Rama izjavio je danas da bi glasao za ujedinjenje Albanije i Kosova u slučaju da se održava referendum o toj temi. On je to rekao na konferenciji za novinare nakon zajedničke sednice vlada Prištine i Tirane u Elbasanu, odgovarajući na pitanje kako bi glasao da se sada održava referendum, prenosi ABC njuz. „Da li je to pitanje ili provokacija? Ako me hipotetički pitate o referendumu o ujedinjenju Albanije sa Kosovom, otvoreno bih glasao za. Ako me pitate da li će se to desiti, kada i kako, ali da će se održati jednog dana, ja kažem da”, rekao je Rama. Kako je rekao, on smatra da će do tog referenduma doći jednog dana, ali ne zna kada i kako. „Oni koji u javnosti pričaju o Velikoj Albaniji, kažem im da se gatarama ne sudi da su gatare. Ako bih bacio\n06.11.2021 u 22:11\nRama: Sadašnji pristup o Otvorenom Balkanu Prištinu nikuda ne vodi\nTIRANA – Premijer Albanije Edi Rama izjavio je danas povodom stava tzv. Kosova o pitanju „Otvorenog Balkana” i odbijanja da učestvuje u toj inicijativi da takav pristup Prištine ne vodi nikuda. Rama je u intervjuu za „Njuz24” istakao da premijer privremenih prištinskih institucija Aljbin Kurti ima drugačiji pristup u vezi sa „Otvorenim Balkanom”, inicijativom koja bi, kako je naveo, doprinela rešavanju problema između Beograda i Prištini. „Mislim da je kosovski pristup, tačnije kreatora politike i donosioca odluka na Kosovu, duboko drugačiji. To je njihovo pravo, ali sa druge strane sam ubeđen da je ova inicijativa potreba, ali i pristup u funkciji oslobađanja mnogih zatvorenih potencijala ovog regiona i olakšanje dijaloga i konačnog rešavanja kosovskog pitanja”, rekao je


Nermin Nikšić: U Briselu postignuti određeni dogovori u vezi Elektroprenosa BiH\nPredstavnici Evropske komisije prepoznali su napore koje bh. entitetske vlade, premijeri i resorni ministri poduzimaju na konačnom uspostavljanju kapaciteta jedne bitne kompanije kakav je „Elektroprenos BiH“, izjavio je za Fenu federalni premijer Nermin Nikšić.\nOn je danas u Briselu učestvovao na sastanku sa predstavnicima Evropske komisije na kojem je bilo riječi o razvoju kompanije „Elektroprijenos BiH“ i o poziciji BiH u kontekstu ugovora o Energetskoj zajednici za jugoistočnu Evropu.\n“Dogovorili smo se i o nekim konkretnim stvarima i rokovima, a to je da ćemo do kraja februara završiti imenovanje Uprave, zatim da ćemo završiti pitanja usvajanja finansijskih planova jer smo na posljednjoj Skupštini usvojili te planove za period od 2007. do 2011 godine, odnosno da ćemo to uraditi za 2012. i za 2013. naravno u zakonskim rokovima do kraja šestog mjeseca” – kazao je Nikšić.\n“Praktično, raspored akumuliranog prihoda Elektroprenosa bit će moguć onda kada se bude usvojio zakon, s tim što smo iskazali spremnost i dogovor da to neće biti više od sto miliona KM, a da će ostatak, nešto više od 200 miliona biti upotrebljen za investicije onako kako bude predviđeno planom investiranja” – dodao je Nikšić.\nEksperti Evropske komisije su, po njegovim riječima, dobrodošli u procesu same izrade investicionih planova i dogovoreno je da im se do 10. februara dostavi nacrt investionog programa, a da će oni do kraja februara iskazati svoje stavove u vezi s time, kako bi se moglo u redovnoj proceduri ići dalje sa usvajanjem novih investicionih planova.\nGovoreći o iskoraku koji je u posljednje vrijeme napravljen u jačanju i funkcionisanju “Elektroprenosa BiH” u punom kapacitetu, Nikšić je podsjetio da je na posljednjoj Skupštini data saglasnost za imenovanje generalnog direktora, ovih dana je okončana procedura u vezi novih članova Upravnog odbora, raspisan je konkurs za članove Uprave, te date smjernice na Skupštini za izradu investicionih planova.\n“I ovaj sastanak je potvrdio da nismo neozbiljno ušli u ovaj proces i da nam nije bio isključivi cilj, kako su to pokušavali predstaviti predstavnici pojedinih medija, da uzmemo novac od Elektroprenosa i potrošimo ga u krpljenju rupa u budžetima entiteta” – naglasio je Nikšić.\nSastanku su osim Nikšića prisustvovali predsjednica Vlade Republike Srpske Željka Cvijanović, kao i resorni državni i entitetski ministri, te generalni direktor „Elektroprenosa BiH“.


Civilno društvo - Demokratija\nUdruživanje građana i njihovo uključivanje u donošenje odluka i kreiranje javnih politika u Srbiji je relativno povoljno pravno regulisano, uprkos određenim nedostacima. Ključni statusni zakoni kojima se omogućava povoljnije osnivanje i delovanje udruženja građana doneti su na početku analiziranog perioda, tj. 2009−2010. godine. Nakon donošenja ovih zakona, došlo je do ekspanzije broja osnovanih udruženja građana. Prema podacima Agencije za privredne registre, u Srbiji je zvanično registrovanih 34.093 udruženja i 927 zadužbina i fondacija. Najveći broj ovih organizacija, čak dve trećine, osnovano je nakon 2010, tj. usvajanja Zakona o udruženjima.\nUprkos tome, u praksi uglavnom vidimo nezainteresovane, pasivne i poslušne građane koji se retko uključuju u građanski aktivizam. S druge strane, u poslednjih nekoliko godina dolazi do ekspanzije društvenih pokreta i građanskih inicijativa koje donose kritičke glasove unutar civilnog društva i pružaju nadu u mogućnost razvoja preko potrebnog pluralizma.\nGrafikon 1. Udruženje građana po godini osnivanja\nMoglo bi se zaključiti da s jedne strane postoji relativno demokratičan pravni okvir za udruživanje građana koji podstiče delovanje u civilnom društvu. S druge strane, analiza pokazuje da ograničena finansijska sredstva i državna politika kontrole, uslovljavanja i nametanja interesa vladajućih partija bitno kanališu delovanje organizacija i suštinski ograničavaju slobodu udruživanja.\nDelovanje civilnog društva u Srbiji je u velikoj meri određeno petooktobarskim promenama, demokratskom tranzicijom i podrškom i usmerenjem međunarodnih donatora u prvim godinama nakon 2000. U pogledu demokratičnosti okruženja za delovanje civilnog društva u Srbiji, u analiziranom periodu vidljiva su dva trenda. Prvi je trend olakšavanja formalnih uslova za organizovanje i delovanje organizacija civilnog društva od 2009. do 2012. godine i posledično povećanje broja registrovanih udruženja. U ovom periodu najuticajniji i javnosti najvidljiviji deo civilnog društva čine nevladine organizacije koje teže da sarađuju s državom, da ograniče njenu moć i obezbede zamene za mnoge državne funkcije, naročito u sferi socijalne zaštite.\nDrugi trend je jasno izražen od 2014. godine kada se, usled urušavanja demokratije, sve više smanjuju mogućnosti za slobodno i nezavisno delovanje organizacija civilnog društva. Ovo se posebno odnosi na aktivnosti civilnog društva koje se tiču nadgledanja rada javnih institucija i zagovaranja javnih politika. U ovom periodu (ponovo) počinju da se bude novi društveni pokreti i građanske inicijative koji su kritički nastrojeni prema vlastima i načinu vođenja politike u zemlji.\nGrafikon 2. Poverenje u rad sindikata, u procentima\nU praksi, civilno društvo ima veoma mali uticaj na kreiranje politika i propisa, dok formalni mehanizmi uključivanja više služe simuliranju demokratije nego unapređenju komunikacije i saradnje. Vlast teško podnosi bilo koju vrstu kritike i intenzivno vodi kampanje protiv aktera civilnog društva koji na bilo koje načine pokušavaju da se suprotstavljaju autoritarnim tendencijama vladavine, zalažu za poštovanje ljudskih prava i demokratsko upravljanje. Paralelno s tim, vladajuće partije intenzivno osnivaju svoje nevladine organizacije u cilju zloupotrebe budžetskih sredstava namenjenih civilnom društvu, neutralisanja kritičkih glasova i simuliranja podrške u javnosti.\nIpak, kritički osvrt na organizacije civilnog društva (OCD) u Srbiji pokazuje i nedovoljnu otvorenost i komunikaciju s građanima. Mnoge OCD nemaju jasnu predstavu čije interese ili stavove zastupaju, niti pokazuju potrebu da menjaju svoje komunikacijske pristupe i odnos prema građanima. Shodno tome, brojna istraživanja ukazuju na činjenicu da građani ne vide ni moć, ni kapacitete, a ni želju različitih organizacija civilnog društva da utiču na rešavanje pitanja koja su građanima važna.\nPoboljšanje zakonskog okvira za osnivanje i delovanje udruženja građana\nOd 2009. do 2012. godine doneti su ključni zakoni za funkcionisanje udruženja građana kojima je olakšano registrovanje udruženja, finansiranje njihovog rada i omogućeno je slobodno osnivanje zadužbina, fondacija i fondova.\nU pravni sistem Srbije prvi put se uvodi volontiranje. Nakon usvajanja ključnih statusnih zakona iz ove oblasti dolazi do ekspanzije civilnog sektora – čak dve trećine organizacija civilnog društva u Srbiji su osnovane nakon 2010. godine, odnosno nakon donošenja Zakona o udruženjima.\nSužavanje prostora za uticaj civilnog društva na donošenje odluka\nIonako ograničene mogućnosti uticaja civilnog društva na donošenje odluka, dodatno se smanjuju nakon izbora 2014. godine.\nMinistarstva, odnosno skupštinski odbori retko organizuju javne rasprave i javna slušanja, a i kada ih organizuju pozivi se šalju odabranim organizacijama ili isuviše kasno za adekvatnu pripremu i konstruktivno učešće, a komentari i preporuke se ignorišu. Saradnja civilnog sektora i države se najčešće svodi na budžetsko finansiranje aktivnosti OCD, što dodatno doprinosi kooperativnijem pristupu ovih organizacija prema državi.\nSmanjivanje sloboda i mogućnosti za nezavisno delovanje civilnog društva\nCivilno društvo u Srbiji deluje u sve nepovoljnijem okruženju, posebno nakon 2014. godine.\nDržavna politika kontrole, uslovljavanja i nametanja interesa vladajuće stranke oblikuje prostor za delovanje civilnog društva. U ovom periodu postaju sve intenzivniji i direktniji napadi vlasti na aktiviste civilnog društva koji se bave informisanjem, demokratizacijom, zagovaranjem, ljudskim pravima i tranzicionom pravdom. Finansijske kontrole, privođenja, klevete i optužbe na račun aktivista u državnim medijima neki su od sve učestalijih mehanizama obračuna s kritičkim i u odnosu na državu nezavisnim glasovima.\nPovećanje broja i uloge provladinih nevladinih organizacija\nKako se najveći broj udruženja građana finansira iz javnih izvora, delovanje civilnog društva je u značajnoj meri usmereno ka državi i zavisno od nje.\nPoslednjih godina je primetno da na budžetska sredstva namenjena civilnom društvu mogu da računaju samo ona udruženja koja javno podržavaju vlast ili je bar ni na koji način ne ugrožavaju/kritikuju. Pored toga, vlast i vladajuće partije sve češće i same osnivaju sebi lojalna udruženja građana (GONGO i PONGO). Ove organizacije služe stvaranju privida demokratičnosti i davanju podrške vlastima i delegitimišu kritičke glasove.\nPodstaći uključivanje civilnog društva u proces donošenja odluka\nNeophodno je poboljšati komunikaciju između državnih institucija i civilnog društva, koja danas gotovo u potpunosti izostaje.\nPreporuka je da se vrati praksa organizovanja redovnih javnih slušanja i javnih rasprava, uz izmene propisa kojima bi se uvele obavezne javne rasprave prilikom izrade strateških dokumenata, precizirala pravila i procedure organizovanja javnih rasprava i javnih slušanja, a Narodna skupština obavezala na pokretanje rasprave o predlozima zakona koje podnose građani.\nZaustaviti napade na udruženja i pokrete koji se bave demokratizacijom i ljudskim pravima\nOCD i njihovim aktivistima se upućuju preteća pisma i pozivi za policijska saslušanja, kao i javne pretnje u kojima se nazivaju stranim plaćenicima, izdajnicima uz snažnu podršku tabloida bliskih vlastima.\nNadležni organi ne reaguju na pretnje ili su vrlo spori. Nužno je prekidanje ovakve prakse, uspostavljanje vladavine prava i garantovanje slobodnog i nezavisnog delovanja građana u civilnoj sferi.\nSprečiti zloupotrebe u finansiranju aktivnosti civilnog društva iz javnih izvora\nU civilnom društvu je vidljiva sve veća polarizacija usled sve većeg broja GONGO organizacija.\nVladajuće stranke preko ovih organizacija sve više zloupotrebljavaju budžetska sredstva namenjena civilnom društvu. Neophodna je transparentnija dodela finansijskih sredstava i precizniji i jasniji kriterijumi njihove dodele, kao i sprečavanje zloupotreba prava i uloga namenjenih civilnom društvu od strane OCD bliskih vlastima.\nUnaprediti komunikaciju OCD s građanima i podstaći veće uključivanje građana u aktivnosti civilnog društva\nGrađani su apatični i nezainteresovani za delovanje u civilnom društvu, što se bar delimično može objasniti podaničkom političkom kulturom, ekonomskom neizvesnošću, naučenim oslanjanjem na državu i nedostatkom kapaciteta i slobodnog vremena.\nPored toga, nevladine organizacije su mahom usmerene ka donatorima, uz veoma slabu povezanost s građanima i nisko međusobno poverenje. S druge strane, sve je više građanskih inicijativa koje dolaze „odozdo“, ali su one uglavnom lokalnog karaktera, s malim kapacitetima i mogućnostima obraćanja široj publici (delimično zbog kontrole medija). Obrazovanje građana za demokratiju, bolja komunikacija i neposredniji kontakt OCD sa građanima, uz garantovanje slobode medija, neophodni su koraci u pravcu prevazilaženja ovakvog stanja. Potrebno je podstaći građanski aktivizam i uključivanje građana u aktivnosti civilnog društva.


„Mediji“ – ključna reč prvih razgovora srpske opozicije sa evroparlamentarcima - NUNS\nIzvor: N1; Petar Gajić\nDijalog o izbornim uslovima konačno je stigao do ključnog pitanja – šta to traži onaj deo opozicije koji je bojkotovao prethodne izbore, uz nekoliko stranaka koje su se u međuvremenu pridružile tom bloku?\nDve grupacije opozicionih partija razgovarale su sa evropskim posrednicima, a sutra će još dve. Predsednik Stranke slobode i pravde Dragan Đilas rekao je za N1 da je ključni zahtev pristup opozicije medijima, te da su evropski posrednici pokazali razumevanje.\nSmena celog Regulatornog tela za elektronske medije, promene u RTS-u i uspostavljanje poverenika u javnim preduzećima koji bi sprečili ucenjivanje zaposlenih da glasaju za vlast – ukratko su zahtevi grupacije koju su pred evropskom četvorkom predstavljali predsednik SSP-a Dragan Đilas, DS-a Zoran Lutovac, Zajedno za Srbiju Nebojša Zelenović, PSG-a Pavle Grbović, uz Đorđa Pavićevića predstavnika Ne davimo Beograd i Janka Veselinovića iz Pokreta za preokret.\nĐilas za N1 kaže da su izašli sa konstruktivnim zahtevima šta misle da treba da se promeni, pre svega u medijima, a zatim i po pitanju pritiska na birače.\n„Naš zahtev je i da se dodeli još jedna slobodna frekvencija koja postoji, televiziji koja bi se profesionalno bavila svojim poslom. Izneli smo puno konkretnih primera šta se dešava ljudima koji drugačije misle, kako prolaze širom Srbije, sa fotografijama, sa podacima u zastupljenosti u medijima, i svega onoga što je konkretan osnov, a zbog čega smo došli do toga da mora nešto da se promeni da bi opozicija mogla da učestvuje na sledećim parlamentarnim izborima“, objašnjava on.\nDruga grupacija opozicionih stranaka okupljena oko bivšeg predsednika Srbije Borisa Tadića svoje zahteve je dodatno pojednostavila.\nPredsednik Nove stranke Aris Movsesjan poručuje da imaju „tri osnovna zahteva“ – „sloboda medija, sloboda medija i sloboda medija“.\nTadić ističe da je osnovni problem to što se ni postojeći zakoni ne primenjuju u praksi.\nBoris Tadić; Foto: Youtube Printscreen/Newsmax Adria\n„Mi smo pošli od toga, još jednom ponavljam, da treba napraviti male korekcije u postojećem sistemu koji, kada bi se primenjivao, obezbedio bi demokratske okolnosti za izbore u Srbiji. Problem je u tome što se ne primenjuje. Kada vlast kaže – mi imamo zakonodavstvo iz vaših vremana – da, ali ga ne primenjujete“, podseća bivši predsednik Republike.\nMalo toga znamo o razgovorima koji se dešavaju iza zatvorenih vrata, gde je javnost potpuno isključena i dolazimo do ne tako optimističnih očekivanja kad su u pitanju pregovori vlasti i opozicije, kaže za N1 programski direktor Crte Raša Nedeljkov.\n„Ja sam već rekao da je vrlo zbunjujuće što imamo bar dva, ako ne i tri koloseka na kojima se vode pregovori. Pa, i taj treći gde Vlada već u pozadini pravi pravni okvir za rezultate dijaloga, a dijalog tek treba da usledi“, ukazuje on.\nNa istom mestu, u kancelariji EU u Beogradu sutra će biti najpre grupa oko Narodne stranke Vuka Jeremića, u kojoj je i Pokret slobodna Srbija. Narodna stranka je već upozorila da opozicija mora biti spremna i na drugi bojkot ukoliko ne bude poboljšanja izbornih uslova.\nSutra će i Dveri doći na razgovor sa izvestipcem EP Vladimirom Bilčikom poslanicom iz Slovenije Tanjom Fajon i dvojicom iskusnih bivših evroposlanika Flekenštajnom i Kukanom, dok bi već u petak Evropska četvorka trebalo da ponovo razgovara sa predsednikom Narodne skupštine Ivicom Dačićem koji kaže i da se neke opozicione partije žale na evroparlamentarce, odnosno da imaju primedbe na dinamiku priprema za dijalog.\nDijalog, Dragan Đilas, mediji, Opozicija


EPCR:Četvrti Rom zatvorenik umro u Makedonskom zatvoru – Rominfomedia\nEPCR:Četvrti Rom zatvorenik umro u Makedonskom zatvoru\nJanuary 22, 2018 Administrator 0 Comments Makedonija, romi, ROMinfomedia, Zatvor Idrizovo\nDana 25. decembra 2017. godine, 39-godišnji Rom, Bekim Demir, umro je od posledica predoziranja u zatvoru Idrizovo samo nekoliko dana pre puštanja na slobodu. ECPR će ovaj predmet dovesti u sudski postupak u sklopu kolektivne tužbe u vezi sa smrću još tri zatočenika Roma protiv Uprava za sankcije Ministarstva pravde. Istovremeno, on je osmi i poslednji zatvorenik koji je umro u zatvoru Idrizovo 2017. godine, a jedan od četri Roma, koji su umirali u makedonskim zatvorima na period od samo devet meseci.\nOpet, okolnosti koje usporavaju smrt jednog jedinog Roma su upitne i neizvesne. Bekimova porodica dobila je telefonski poziv od njega na dan kada je umro. Rekao im je da mu je teško da diše nakon što mu je lekar u zatvoru dala dve injekcije od kojih se osećao paralizovanim. Zamolio je porodicu da dođe u zatvor da bi ga spasao.\nTokom nekoliko nedelja pre njegove smrti, Bekim se požalio na svoju porodicu da su ga stražari i doktori maltretirali. Stražari su ga rutinski tukli i obratili mu se etničkim uvredama, tvrdi njegova porodica koja je videla tragove na leđima. Žalio se i na stalni bol i stomak u predelu noge, zbog kojeg su lekari odbili da mu pruže medicinsku negu i čak je bio maltretiran zbog traženja pomoći. U jednom slučaju, lekar je navodno rekao svom nadređenom: “pusti ga dođavola, izvuci ga, svi su bolesni ovde, ne zanima me ako umre.”\nBekim služi kaznu 3 godine za krađu i imao ozbiljne zdravstvene probleme pre nego što je primljen u Idrizovo, gde tokom poseta porodici primetio da se tokom vremena njegovo zdravlje pogoršalo. Ima dve ćerke starosti 12 i 4 godine.\n“Makedonija je već upozorena. Nastavljena smrt mladih Roma u njihovim zatvorima nije prošla nezapaženo, a mi nećemo dozvoliti da to prođe “, rekao je predsednik ERPR-a Đorđe Jovanović. “Oni znaju da je ono što rade pogrešno – već su platili nadoknadu smrti zatvorenika Roma u veoma sličnom slučaju. Ako Ministarstvo pravde ne naredi odgovarajuće istrage, videćemo šta sudovi imaju da kažu o slučaju. Ako odbiju da zadovolje pravdu, ovi slučajevi će biti podneseni pred Evropskim sudom za ljudska prava. ”\nNjegova smrt sledi rastući trend i podseća na okolnosti smrti dva druga Roma ove godine: 25-godišnji Iusinov Erdal i 21-godišnji Andrias Redžepov. Oboje umrli zbog predoziranja lekovima protiv bolova kako optuženih stražara i lekara u zatvoru zbog uznemiravanja, i da je navodno odbio medicinsku negu u satima pre njihove smrti.\nOčito je da su makedonske vlasti ili nesposobne ili ne žele u potpunosti istraže smrt ovih romskih zatočenika, i ako je potrebno, krivično goniti odgovorne za to. ERK smatra da postoji neverovatno veliki broj dokaza koji ukazuju na institucionalno nasilje nad pripadnicima romske etničke zajednice. Propust da se istraže okolnosti tih smrtnih slučajeva predstavlja kršenje brojnih nacionalnih zakona i član 14 (pravo na nediskriminaciju) Evropske konvencije o ljudskim pravima, zajedno sa članom 2. (pravo na život) i člana 3 (zabrana mučenja ).\n← U Leskovcu održan još jedan Romski bal(VIDEO)\nLESKOVAC: Raste broj obolelih od malih boginja →\nZBOGOM LEGENDO Preminuo Fejat Sejdić\nVISOKA TEHNOLOŠKO – UMETNIČKA ŠKOLA U LESKOVCU PODRŽAVA UPIS ROMA\nSeptember 4, 2016 Administrator 0\nCiklus savremenog italijanskog filma u Leskovcu\nOctober 19, 2016 Administrator 0


Turski "Teknotes" gradi termoelektranu u Despotovcu - Do 2016. biće uloženo 700 mil USD\nTurska kompanija "Teknotes" i opština Despotovac potpisali su u četvrtak (18. aprila 2013. godine) ugovor o izgradnji termoelektrane na području ove opštine, navedeno je na zvaničnom opštinskom sajtu.\nSporazum o zajedničkom dugoročnom poslovno-investicionom partnerstvu sa direktorom kompanije "Teknotes" iz Turske, Oralom Bajtokom, potpisao je predsednik opštine Dejan Nenadović.\nKako je rekao Nenadović, turska kompanija bi u periodu od dve i po godine izgradila termoelektranu, koja će biti instalisane snage oko 320 megavata, na mestu bivšeg rudnika "Resava" u Plažanu.\n- Naša ideja je bila da na neki način pokrenemo opštinu Despotovac i da dovedemo investitore. Posle samo tri meseca ova ideja je i realizovana. Nije prošlo ni sto dana od kada smo na vlasti, a već potpisujemo ugovor za koji će biti potrebno investirati preko 700 mil USD. Termoelektrana će proizvoditi električnu energiju u količini od 2 miliona kilovat časova što će ovoj kompaniji doneti prihod od 100 mil EUR godišnje. Po ugovoru koji potpisujemo, od ukupnog prihoda od proizvodnje električne energije iz navedene termoelektrane 3% na godišnjem nivou dobijaće opština Despotovac.\nPotpisivanju ugovora prisustvovali su i direktor JP PEU "Resavica" Vladan Milošević sa svojim saradnicima, predstavnici Vlade RS kao i prijatelj opštine Despotovac, Dobrivoje Budimirović Bidža.\n- Veoma je bitna stvar da će u ovom projektu strateški partner biti JP PEU, time što će ugalj iz novog rudnika, koji ćemo nadam se otvoriti zajedno sa našim partnerom isporučivati baš termoelektrani. Pored otvaranja novog rudnika imaćemo plasman tog uglja u termoelektranu, što je i naš cilj, kao i bližu saradnju i povezivanje sa elektroprivredom Srbije što ovaj ugovor i podrazumeva. Nadam se da ćemo zacrtane ciljeve sa ovim ugovorom i realizovati u narednom periodu. Za našu opštinu veoma je bitno ovo partnerstvo jer bi omogućilo zapošljavanje bar 600 ljudi na teritoriji naše opštine. Takođe, veoma je važna stvar što će JP PEU otvaranjem novog kopa omogućiti veću profitabilnost nego do sada i time ispuni sve one ekonomske zahteve koje je Vlada RS stavila pred podzemnom eksploatacijom - rekao je Vladan Milošević.


auto delovi › Made-in-Germany.rs\nPosts Tagged auto delovi\nOd MiG na 19/06/2022 / AKTUELNO / Ostavite komentar\nZbog nestašice poluprovodnika na svetskom tržištu, nemački automobilski gigant Volkswagen je u prvih pet meseci ove godine prodao za četvrtinu manje vozila nego u istom periodu prošle godine. U vremenskom intervalu od januara do maja Folksvagen je širom sveta prodao 3,07 miliona vozila, što je pad prodaje\nAuto-kompanije izlaze iz krize sa manjkom čipova\nPoluprovodnici i čipovi postali su poslednjih dana dostupniji na svetskom tržištu, kao posledica usporavanja svetske privrede i inflacije, što je oborilo potražnju za potrošačkom elektronikom. Nedostatak poluprovodnika u svetu, koji je mučio automobilsku industriju gotovo pune dve godine, za sada pokazuje znake popuštanja, tako da su, nakon\nOd MiG na 05/03/2022 / AKTUELNO / Ostavite komentar\nNemačka kompanija “Leoni Srbija” ima potrebu da do kraja godine zaposli još 2.000 novih radnika u svom proizvodnom pogonu u Kraljevu. Za protekle tri i po godine Leoni je u fabrici u Kraljevu, inače najvećoj u Srbiji, do sada zaposlio oko 3.800 radnika, postavši tako najveći poslodavac\nNemački BMW će sledeće sedmice privremeno obustaviti proizvodnju vozila u nekoliko svojih glavnih fabrika, s obzirom na to da zbog rata nije u mogućnosti da nabavi potrebne komponente od svojih dobavljača iz Ukrajine. Fabrike BMW-a u Nemačkoj, koje su stacionirane u Minhenu i Dingolfingu, kao i pogon\nOd MiG na 04/12/2021 / AKTUELNO / Ostavite komentar\nNemačka kompanija ZF Serbia zapošljava u svom pogonu i inženjerskom centru u Pančevu 1.100 radnika različitih profila, a sada planira da u Novom Sadu zaposli još 150 inženjera koji će razvijati najkompleksnija napredna rešenja za električne automobile. Kao deo ZF Grupacije, vodeće globalne tehnološke kompanije u oblasti\nNemačka ima velike planove za eksploataciju litijuma\nOd MiG na 28/11/2021 / AKTUELNO / Ostavite komentar\nNemačka planira da za proizvodnju litijum-jonskih baterija u narednim godinama otvori čak osam fabrika, koje će u dogledno vreme moći da prerađuju i domaću rudu. Nemački stručni časopisu “Inženjer” konstatuje da se danas svi u svetu bore za litijum, pa tako i Nemačka. S tim u vezi,\nNekoliko hiljada radnika kompanije Robert Boš u Nemačkoj protestovalo je krajem nedelje zbog najavljenih zatvaranja fabrika i izmeštanja radnih mesta, za šta je rukovodstvo reklo da je neophodan potez kako bi se firma prilagodila potražnji za električnim vozilima. Oko 3.000 fabričkih radnika okupilo se ispred Bošovog proizvodnog\nNemačka kompanija Boysen Abgassysteme juče je u Industrijskoj zoni Subotice otvorila fabriku za proizvodnju auspuha, vrednu 65 miliona eura. Fabrika, u kojoj će biti zaposleno oko 500 ljudi, prostire se na 10 hektara gradskog zemljišta koje je investitoru ustupljeno bez naknade. Za izgradnju fabrike, Srbija je nemačkom


UKRAJINSKA PRIČA - Trofej Ilija Pantelić – Međunarodni dečiji fudbalski festival\nProtekla dva dana, delegacija rukovodstva našeg turnira, provela je u Ukrajini, tačnije u Zakarpatskoj oblasti čiji se rubni delovi graniče sa Mađarskom i Slovačkom. Tom prilikom, predsednik Organizacionog odbora „Trofeja IlijaPantelić“, gospodin Đerđ balaton i njegov prvi saradnik i operativac, gospodin Milan Čabrić, obišli su gradove : Užgorod, Mukačevo i Bergovo.\nIspred sportskog centra “Zidane”\nVelelepni sportski centar “Zinedine” u Užgorodu, bio je domaćin prezentacije kojoj je prisustvao veliki broj zainteresovanih klubova i škola fudbala.\nIneresovanje je pokazala i domaća televizijska kuća TV TISA 1, a najveće priznanje je stiglo od potpredsednika Fudbalskog komiteta Ukrajine i ujedno prvog čoveka dečijeg fudbala Zakarpatske oblasti, gospodina Aleksandra Aleksejeviča Čergelja.\nAleksandar Čergelj i Milan Čabrić\nĐerđ Balaton i Milan Čabrić su, u pratnji svojih ljubaznih domaćina, obišli stadion „Avanhard“ na kojem utakmice igra ukrajinski premijer ligaš „Goverla“, prisustvovali treningu prvog tima, a nakon toga otišli u razgledanje grada.\nSa domaćinima na stadionu “Avanhard”\nVeliku zahvalnost za uspešno predstavljanje fudbalskog festivala “Trofej Ilija Pantelic 2016”, dugujemo gospodinu našem prijatelju, Milanu Lazareviču koji već duži niz godina živi i radi u Ukrajini.\nNaš domaćin, Milan Lazarević sa Milanom Čabrićem


ViCI Gaming predstavio novi tim – RUR Esports\nHome - .games - Counter Strike - ViCI Gaming predstavio novi tim\nJedan od velikana kineske gejming scene odlučio je da se odvoji od organizacije Flash Gaming i da ponovo oformi svoj sastav. ViCi je bio u saradnji sa Flash Gamingom skoro 4 meseca, a pošto su bili nezadovoljni ostavernim rezultatima tim više neće nastupati pod imenim VG.Flash Gaming.\nPrekidom ove saradnje znači da će Julun ”Summer” Čai, JuanŽang ”Attacker” Sheng i Konhua ”LOVEYY” Bai vratiti u originalan sastav Flash Gaminga, a Vejdži ”zhoKing” Žong i Ving Hei ”Freeman” Čeung će se vratiti u ViCi Gaming. Sa obzirom da kineska organizacija želi da se ekipa odmah vrati na scenu, oni nisu gubili vreme da dovedu još trojicu igrača i popune ovaj sastav.\nPotpisali su 2 bivša igrača, Žua ” advent” Lianga i Žihong ”auman” Liua, koji su nastupali za ViCi 2017. Poslednji član koji se pridružio ekipi je je malezijski igrač Endru ”kaze” Kong, koji je poslednje nastupao za tim Cove, a sa njima je nastupao na malezijskim kvalifikacijama za IESF 2018. Prethodno je nastupao za Flash do marta ove godine.\nNjihov prvi nastup biće sledećeg meseca na WESG 2018 Reginalnom Kineskom takmičenju.\nFox već pronašao novi tim


04-08-2021 11:08 Izdvojeno Srbija Politika\nGodišnjica "Oluje", tužan dan za srpski narod, obeležava se danas,m 4. avgusta u naselju Busije u opštini Zemun, a kako javljaju građani, Srpska napredna stranka primorava ljude da prisustvuju ovoj manifestaciji. Na taj način naprednjački lider gazi osećanja onih koji su stradali, prognani sa ognjišta, koristi njihove sudbine, kao i one koje su ucenjeni dolaskom da bi mu obezbedili aplauz i divljenje.\nDa se ne zaboravi (Foto: Jutjub)\n- Radim u JKP "Beogradski vodovod" i svi zaposleni su pod strahovitim pritiskom da se prisustvuje zakazanom skupu. Svi mi koji kategorički odbijamo da se pojavimo, trenutno trpimo ogroman pritisak i pretnje zbog toga - navodi zaposleni koji se javio jer smatra da ovo "treba deliti kao dokaz vrhunskog bezobrazluka i bahatosti".\nAutobusi sa zaposlenima će, kako kaže, danas u 15 časova krenuti organizovano iz centrale JKP "Beogradski vodovod i kanalizacija" prekoputa Ambasade Rusije i iz pogona Dušanovac u Zaplanjskoj ulici.


Priština: Ulica Slobodana Miloševića neprihvatljiva\nIzvor: Studio B, 09.Mar.2015, 18:42\nO predlogu da ulica u opštini Ranilug nosi ime po bivšem predsedniku SRJ Slobodanu Miloševiću trebalo bi da se razgovar na narednoj sednici kosovske vlade.\nO predlogu da ulica u opštini Ranilug nosi ime po bivšem predsedniku SRJ Slobodanu Miloševiću trebalo bi da se razgovar na narednoj sednici kosovske vlade, ministarstva lokalne samouprave i prostornog planiranja smatraju da je predlog neprihvatljiv, a u međuvremenu je gradonačelnik Raniluga Gradimir Mikić tu odluku >> Pročitaj celu vest na sajtu Studio B << vratio na ponovno razmatranje.\nZamenik ministra za lokalnu samoupravu u kosovskoj vladi Bajram Gecaj rekao je danas za dnevnik "Koha ditore" da će na narednoj sednici vlade biti reči o ulici u opštini Ranilug koja bi trebalo da nosi ime Slobodana Miloševića.\nIako je bilo najavljeno da će se o tome danas raspravljati na Vladi Kosova, ona nije zasedala, jer su premijer Isa Mustafa i dva zamenika u poseti Albaniji.\nKosovska ministarstva lokalne samouprave i životne sredine i prostornog planiranja saopštili su da se protive odluci o imenovanjima ulica u opštini Ranilug, donetoj 25. septembra 2014. godine i usvojenoj u Skupštini opštine Ranilug.\nOni smatraju da predloženi spisak sadrži neprihvatljiva imena ulica."Ova odluka nije na snazi nego u procesu ponovnog razmatranja, kako je određeno zakonom o lokalnoj samoupravi", navodi se u saopštenju dva ministarstva.\nU slučaju nepoštovanja ovih preporuka, protiv Skupštine opštine Ranilug preduzeće se određene zakonske mere.\nKosovska ministarstva lokalne samouprave i prostornog planiranja ovakvu odluku doneli su posle oštrih reakcija albanskih političkih partija i javnosti na Kosovu, javljaju kosovski mediji.\nIstovremeno, gradonačelnik Raniluga Gradimir Mikić vratio je na ponovno razmatranje odluku Skupštine opštine Ranilug da se jedna ulica u toj kosovskoj opštini nazove po Slobodanu Miloševiću.\n"Ja sam odluku vratio na ponovno razmatranje u Skupštini opštine. Niko iz Ministarstva (lokalne samouprave) ne može da zahteva da uradim to što sam ja uradio, čak i pre nego što se digla ova galama", izjavio je Mikić za Radio Slobodna Evropa.\nZamenik ministra lokalne samouprave, Bajram Gecaj, izjavio je da su o imenovanju jedne ulice imenom Slobodana Milosevića već razgovarali sa gradonačelnikom Raniluga."Mi smo razgovarali sa gradonačelnikom i on je zatražio da Skupština još jednom razmotri odluku, posebno u delu koji se odnosi na problematičnu ulicu, o čemu su pisali mediji. Mi čekamo reakciju Skupštine opštine da bismo posle toga preduzeli mere. Mi trenutno razmatramo naše mogućnosti", rekao je Gecaj.\nSkupština opštine Ranilug na Kosovu i Metohiji usvojila je odluku o imenovanju jedne od ulica u toj opštini u Slobodan Milošević.\nPredsedavajući Skupštine opštine Ranilug Saša Aleksić rekao je za Radio slobodnu Evropu da on "samo sprovodi zakon" i da je odluka donesena na predlog stanovnika te ulice.\nTable sa imenom ulice Slobodan Milošević napravljene su još prošle sedmice i lokalne vlasti najavile su da će ih uskoro postaviti.\nPokret Samoopredeljenje je najavio proteste u slučaju da se ne preduzmu mere i ne ukloni ime Slobodana Miloševića sa table ulice u Ranilugu i zatražio da se protiv gradonačelnika Raniluga Gradimira Mitića pokrene krivični postupak.\nRanilug je opština sa većinskim srpskim stanovništvom koja se nalazi južno od Kamenice, a gradonačelnik Mikić i većina odbornika u Skupštini opštine Ranilug su iz Srpske liste.\nBlic: Vlada Kosova: Neprihvatljivo da ulica dobije ime Slobodana Miloševića\nRTS: Priština: Ulica Slobodana Miloševića neprihvatljiva\n09.Mar.2015: Studio B\nDan pre: 08.Mar.2015\nDan posle: 10.Mar.2015


Tramp: Misija završena treba češće da koristimo\nBeta 15. aprila 2018. 15:50\nAmerički predsednik Donald Tramp izjavio je danas da izraz „misija završena“ treba češće da se koristi, pošto je tim rečima okarakterisao napad zapadnih saveznika na Siriju.\n„Napad na Siriju je tako savršeno izveden, s takvom preciznošću, da je jedni način da ga Mediji Lažnih Vesti unize bio da koriste moj termin ‘Misija Završena’. Znao sam da će fokusirati na to ali sam osetio da je to tako sjajan Vojni termin, da ga treba vratiti. Češće ga koristiti“, naveo je Tramp danas na Tviteru.\nTram je juče, takodje na Tviteru, naveo da je „misija završena“ uz ocenu da su vazdušni napadi SAD, Francuske i Velike Britanije u Siriji „savršeno izvedeni“ i da „rezultati nisu mogli da budu bolji“.\nIzraz „misija završena“ podsetila je na predsednika SAD Džordža Buša mladjeg koji je 2003. na nosaču aviona ispod natpisa „misija završena“ proglasio kraj velikih borbenih operacija u Iraku šest nedelja pošto je počela invazija, ali se taj rat otegao godinama.


Superliga Srbije: Završen derbi Partizan-Vojvodina (2:0) - Povezane vesti - Naslovi.net\nSuperliga Srbije: Završen derbi Partizan-Vojvodina (2:0)\nKraj utakmice Partizan-Vojvodina, Asano doveo Partizan u vođstvo u 25. minutu, Asano ponovo pogađa u 64. minutu. 93` Kraj utakmice, Stojković još jednom odbranio odličan šut iz daljine sa desne strane 92` Drinčić izvanredno šutnuo iz… »\nCrno-beli žele osvetu, Voša dolazi da se nadigrava (16,00 - sastavi)\nPartizan dočekuje Vojvodinu željan osvete za poraz u jesenjem delu prvenstva i finalu Kupa prošle sezone. Uz dužno poštovanje narednih rivala do večitog derbija, koji je zakazan za 7. april, Partizan neće imati jačeg od današnjeg - Vojvodine… »\nFudbaleri Partizana pobedili su Vojvodinu 2:0 u Humskoj u derbiju 25. kola Linglong Superlige. Junak 13. trijumfa zaredom u prvenstvu, a ukupno 14, bio je dvostruki strelac Takuma Asano. Japanac je bio neuhvatljiv za odbranu ekipe iz Novog Sada, što je… »\nNovosađani bez šansi u derbiju kola, na gostovanju Partizanu. Novosađani bez šansi u derbiju kola, na gostovanju Partizanu. Rutinski, kao što su crno-beli i navikli od kako je Aleksandar Stanojević posložio kockice, crno-beli su derbi meč protiv… »\nKraj: Partizan - Vojvodina 2:0 (video)\nPratite na portalu MOZZART Sport dešavanja iz Humske. SUPERLIGA SRBIJE, 25. KOLO PARTIZAN – VOJVODINA 2:0 (1:0) /Asano 25, 64/ Beograd Stadion Partizana Sudija: Miloš Milanović (Ćuprija) Igra se bez prisustva gledalaca Žuti kartoni: Jojić… »\nKrilni napadač iz Japana odlično je reagovao u 25. i 63. minutu posle prelepih dodavanja Jojića i Natha i tako sa dva gola rešio derbi 25. kola. Partizan – Vojvodina 2:0 (1:0) Strelac: 1:0 – Asano u 25, 2:0 – Asano u 63. minutu. Beograd –… »\nFUDBALERI Partizana savladali su Vojvodinu u 25. kolu Superlige Srbije sa 2:0, a oba gola postigao je Takuma Asano. Lakše nego što se očekivalo fudbaleri Partizana savladali su Vojvodinu. Izabranici Aleksandra Stanojevića od samog početka meča bili… »\nFUDBALERI Partizana imaju vođstvo protiv Vojvodine 1:0. Partizan zasluženo vodi na poluvremenu protiv Vojvodine u Humskoj. Nesumnjivo Takumo Asano je večeras jako raspoložen za igru, a jednu dobru akciju u 25. minutu krunisao je lepim pogotkom… »\nKrstajić uoči zvezde: ‘Odlični su, pokazali su to i protiv Milana!’\nTSC iz Bačke Topole u sredu 3. marta, od16.05h, dočekuje Crvenu zvezdu u 25. kolu Superlige. Šef stručnog štaba Mladen Krstajić izjavio je na današnjoj konferencijiza medije da se raduje sutrašnjoj utakmici, jer je Zvezda u ovom trenutku najbolja… »\nSve je spremno: ‘Stara dama’ gostuje ‘Parnom valjku’! (sastavi)\nPartizan od 16h dočekuje ekipu Vojvodine na svom stadionu! Sa početkom od 16h sastaće se Partizan i Vojvodina. Beogradski ‘crno-beli’ su u seriji fenomenalnih rezultat, dok ekipa Vojvodine ide sa ciljem da napravi iznenađenje. SASTAVI: Partizan… »\nSve je spremno za derbi u Humskoj, ovako su izabrali Stanojević i Lalatović! (SASTAVI)\nDerbi 25. kola Superlige Srbije videćemo danas kada se od 16 sati sastaju Partizan i Vojvodina. Domaćin želi da nastavi pobednički niz od 12 utakmica u Superligi, ali je na drugoj strani rival kojeg sa klupe predvodi Nenad Lalatović koji je u… »\nDERBI 25. kola Superlige Srbije igra se u Humskoj, a sastaju se Partizan i Vojvodina. Gost u studiju TV Arena sport koja će raditi prenos meča sa stadiona crno-belih je Miroslav Vulićević, dok će se video pozivom uključiti Petar Škuletić član… »\nFudbaleri Partizana dočekuju u utorak ekipu Vojvodine, u derbiju 25. kola Superlige Srbije. Iako Partizan u duelima sa Vojvodinom poslednjih sezona ima učinak lošiji nego sa bilo kojim drugim superligaškim klubom, jedan igrač ima sjajan bilans u tim… »\nEkipa iz Bačke Topole će u Senti dočekati šampiona. Ekipa iz Bačke Topole će u Senti dočekati šampiona. Zvezda borbu za titulu nastavlja u Senti! Tamo je čekaju ''tvrdi'' TSC koji retko prima golove, nekadašnji rival Mladen Krstajić, ali i… »\nBAČKA TOPOLA: Trener fudbalera TSC-a Mladen Krstajić izjavio je da se raduje sutrašnjoj utakmici protiv Crvene zvezde u 25. kolu Sueprlige, jer je to u ovom trenutku najbolja ekipa u Srbiji. TSC sutra od 16.05 sati dočekuje beogradske crveno-bele na… »\nOptimizam TSC-a: I protiv Zvezde bez primljenog gola\nTrener Krstajić hvali igru crveno-belih, kapiten Tomanović upozorava da šanse moraju da se koriste. Evropsko kolo u srpskom fudbalu. Četiri ekipe koje su nas u aktuelnoj sezoni predstavljale u takmičenjima UEFA proveriće ko se, trenutno, najbolje… »\nMarko Nikolić najavio derbi – pohvale za Lalatovića i Stanojevića\nOvog utorka, u vanrednom terminu Superlige, igra se derbi na stadionu u Humskoj između Partizana i Vojvodine (16h). Utakmicu će ljubitelji fudbala u Srbiji moći da prate u direktnom prenosu na TV B92 uz zvuke navijanja po uzoru na najbolje lige u… »\nPartizanova osveta, ili nova Lalatova poslastica?\nOd kada je Nenad Lalatović došao na klupu Vojvodine, Partizanov rivalitet sa Novosađanima dobio je novu dimenziju. Temperamentni trener, nekadašnji fudbaler Crvene zvezde, sa posebnom motivacijom dočekuje dvoboje sa crno-belima. Svoju energiju… »\nUtakmicama 25. kola nastavlja se takmičenje u fudbalskoj Super ligi Srbije, a derbi se igra danas u Beogradu, gde će Partizan dočekati Vojvodinu. Partizan će danas od 16 časova u Humskoj dočekati Vojvodinu i to će biti duel drugoplasirane i… »\nSuperliga - Derbi u Humskoj, Zvezda na noge Krstajiću, zanimljivo i na Banovom brdu!\nPartizan će danas od 16 časova u Humskoj dočekati Vojvodinu i to će biti duel drugoplasirane i trećeplasirane ekipe. "Crno-beli" su u seriji od 13 pobeda u svim takmičenjima, od kojih je 12 u Super ligi i žele da nastave niz kako bi zadržali korak… »\nBivši trener Partizana i Vojvodine prati dešavanja u srpskom fudbalu, a kakvu-takvu šansu daje crno-belima da se približe Zvezdi u borbi za trofej. Bivši trener Partizana i Vojvodine prati dešavanja u srpskom fudbalu, a kakvu-takvu šansu daje… »\n„Ako Partizan nastavi ovako kako je krenuo...“, nada se bivši trener crno-belih još jednom preokretu u borbi za titulu. Sa pijatetom je Marko Nikolić godinama govorio o srpskoj trenerskoj školi, punih usta veličao predstavnike mlađe garde u… »\nBlic sport 02.03.2021\nBurna dva dana u našem fudbalu! Drugoplasirani Partizan danas u "vanrednom" 25. kolu Superlige dočekuje Vojvodinu koja je treća na tabeli prvenstva, dok će vodeća Crvena zvezda gostovati ekipi TSC-a. Duel u Humskoj dolazi u trenutku kada su crno-beli… »\nPrvi veliki derbi ovog proleća, Vojvodina posle tri vezane pobede nad crno-belima dolazi u Humsku (16.00, TV Arena sport 1). Priznao je Aleksandar Stanojević da mu je Vojvodina bila najteži protivnik u prvom mandatu na klupi Partizana, deluje da je na… »\nStanojević: Svaka čast Nenadu Lalatoviću\nTrenerima Partizana i Vojvodine u fokusu različite stvari pred derbi 25. kola fudbalskog prvenstva Srbije Vojvodina je i pre povratka trenera Nenada Lalatovića umela da bude kamen spoticanja za „parni valjak“, da bi s njim vezala tri pobede u toliko… »\nIndeksOnline pre 2 satajoš 1 povezana


Počela velika akcija uređenja Trebinja: Divlje deponije kvare sliku grada - Екологија и безбједност\nPočela velika akcija uređenja Trebinja: Divlje deponije kvare sliku grada\nмај 4, 2020 | Članci | 0 Komentara\nU Trebinju je danas organizovana velika akcija uređenja grada u kojoj učestvuju radnici komunalnog reduzeća, vatrogasna društva, radnici Javne ustanove „Ekologija i bezbjednost“, civilna zaštita HET-a, službenici javnih preduzeća, ustanova, svih škola, vrtića i udruženja građana.\nOd ranog jutra uklanjaju se divlje deponije, čisti se u svim mjesnim zajednicama na području Trebinja i ovo je samo početak akcije, koja će biti nastavljena i narednih dana , kazao je Stevan Bekan, načelnik Štaba za vanredne sitacije Grada Trebinja.\n„U proteklih dva mjeseca službe našeg grada bile su posvećene spriječavanju pojave i širenja virusa korona, a ove godine nismo pozivali građane da nam se priključe u većem broju. Akcijom želimo da generalno uredimo naš grad i ovo je samo početak, a poseban problem nam predstavljaju nelegalne deponije, koje su u posljednje vrijeme nastale na širem području grada“, kazao je Bekan.\nMilan Mandrapa, rukovodilac operativnih poslova u A.D. „Кomunalno“ istakao je da radnici ovog preduzeća rade na čišćenju trave i niskog rastinja na lokacijama koje nisu obuhvaćene redovnim održavanjem.\nOn je istakao da je obezbijeđen besplatan odvoz prikupljenog komunalnog i kabastog otpada. Ističe da divljih deponija ima mnogo na području grada, gdje prvo treba ustanoviti gdje se te lokacije nalaze.\n„Cilj koji je postavljen ostvarićemo kroz čišćenje i uređenje javnih površina, uređenja obale rijeke Trebišnjice, putnih komunikacija, dječijih igrališta, izletišta, uklanjanja nelegalnih deponija… Takođe, čiste se i prilazi gradu, a taj posao će biti završen tokom dana“,rekao je Mandrapa.\nU današnjoj akciji učestvuju i članovi Planinarskog društva „Vučji zub“ iz Trebinja. Oni su od početka pandemije novog virusa korona na terenu i uređuju staze, koje su kako kaže Igor Škero, predsjednik ovog društva, ovog proljeća zatrpane raznim otpadom.\n„Mi konstantno radimo na čišćenju svih staza i nećemo prestati dok sve ovo ne prođe. Sve staze su veoma posjećene u posljednje vrijeme, ali se povećala i količina smeća, koje u prirodi ostavljaju neodgovorni građani“, kazao je Škero.\nOn je apelovao na građane da se suzdrže od nelegalnog odlaganja otpada, kako ova odlagališta ne bi kvarila kompletnu sliku grada.


Izmijenjen Indikativni godišnji plan Poziva na dostavu projektnih prijedloga u sklopu Operativnog programa Konkurentnost i kohezija 2014.-2020. - Infini\nInfini > Novosti > Izmijenjen Indikativni godišnji plan Poziva na dostavu projektnih prijedloga u sklopu Operativnog programa Konkurentnost i kohezija 2014.-2020.\nObjavljen je ažurirani indikativni godišnji plan objave poziva na dostavu projektnih prijedloga za 2019. godinu u okviru Operativnog programa Konkurentnost i kohezija 2014.-2020., s ciljem obavještavanja javnosti i omogućavanja pravovremene pripreme projektnih prijedloga potencijalnih prijavitelja. Indikativni godišnji plan sadrži popis poziva i rokova te je podložan izmjenama i dopunama sukladno dinamici poslovnih procesa uključenih institucija.\nIndikativni godišnji plan preuzmite na sljedećoj poveznici.


Partizanovi reprezentativni čamci u polufinalu SP\nOba Partizanova reprezentativna čamca u četvrtak, 13. septembra 2018, plasirala su se u polufinala Svetskog prvenstva za seniore u Plovdivu. Miloš Vasić i Nenad Beđik “upisali” su i drugu pobedu na šampionatu u Bugarskoj. Posle trijumfa u kvalifikacijama naš čamac je s vremenom 6:26.10 bio najbolji i u svojoj, trećoj, grupi četvrtfinala i tako se u velikom stilu plasirao u polufinale ove discipline koje je na programu u petak od 8,03 č. Pored Vasića i Beđika iz ove grupe četvrtfinala među 12 najboljih čamaca otišli su aktuelni evropski viceprvaci, braća Onfrej iz Francuske (6:27.17), i šampioni Evrope iz 2016, Mađari Juhas i Simon (6:33.05). Čamci Švajcarske (6.34.91), Bugarske (7:06.26) i Nemačke (7:08.25) moraće da se zadovolje borbom za plasman od 13. do 24. mesta.


Petnaest strelaca na Zastava kupu u Kragujevcu – Semendria\nPetnaest strelaca na Zastava kupu u Kragujevcu\n09. mart 2018. SPORT – Streljačka družina „Smederevo“ osvajač 19. Zastava kupa, tradicionalnog turnira serijskom vazdušnom puškom, i ove godine izlazi na vatrenu liniju u Kragujevcu sa čak 15 strelaca. Za razliku od 2015. godine, kada su dosta iskusniji pioniri „Smedereva“ osvojili ovaj turnir, ovoga puta naša družina nastupa sa izuzeno mladom postavom, među kojima preovladavaju debitanti koji će prvi put učestvovati van svog strelišta na takmičenju, pa su pobedničke ambicije ovoga puta u drugom planu. Takmičiće se Nemanja Živojinović, Lazar Subotić, Nikola Teomirović, Milan Marić, Ivona Bojić, Natalija Jovanović i Iva Marjanović, a trener Nikola Simić odabraće sastav ekipe koju na Zastavu kupu čine po 3 pionira i 3 pionirke (ukupno šest članova). Osim Živojinovića koji je najiskusniji među njima, ostalima će ovo svakako biti dragoceno iskustvo u nastavku takmičarske sezone. Na kraju, tako su počeli neki od njihovih starijih kolega u klubu, koji danas brane boje reprezentacije Srbije, a koji će se istog dana u srcu Šumadije boriti za medalje i bodove koji im donese plasman u finale Kupa Streljačkog saveza Srbije u razvojnom B programu.\nNaš najbolji strelac vazdušnom puškom Veljko Ilić, pored odličnih konkurenata u kategoriji mlađih juniora sa kojima se bori iz kola u kolo za medalje, mora da se izbori i sa tom, uvek nezahvalnom ulogom favorita, što je svakako dodatni teret. Puškom u kategoriji kadeta nastupiće još i Nemanja Živojinović i Nemanja Adamović. U kategoriji kadetkinja nastupa Natalija Tasić. Trener Boban Marinković ima svoje adute na ovom takmičenju: Dušan Bojić nastupa u kategoriji kadeta vazdušnim pištoljem, a posle kraće pauze nastupiće in Miloš Nikolić u kategoriji mlađih juniora. Katarina Milovanović takmičiće se u kategoriji kadetkinja, a Tijana Dimitrijević u konkurenciji mlađih juniorki pištoljem.\nIlić ima zlatnu medalju sa prvog kola, na drugom nije nastupao, dok Bojić ima zlatnu sa prvog i srebrnu sa drugog kola. Osim njih dvojice bodove za plasman u finale imaju i Natalija Tasić, Nemanja Živojinović i Nemanja Adamović.\nDvadeset drugi Kup „Zastava oružje“ i treće kolo Kupa Streljačkog saveza Srbije u B programu održaće se u nedelju, 11. marta 2018. godine u Sportskom centru „Mladost“ (hala Jezero). Generalni sponzor Kupa „Zastava oružje“ u gađanju serijskom vazdušnom puškom u kategorijama pioniri i pionirke je Zastava oružje. Turnir se održava u organizaciji Streljačkog kluba „Čika Mata“ iz Kragujevca, kome je poverena i organizacija poslednjeg, trećeg kola kupa Srbije u B programu.\nA na smederevskom strelištu večeras je održano četvrto kolo Smederevske lige serijskom puškom za pionire, dok se seniori sastaju sutra.\n« Lidl: Konkurs za 1.000 radnika – “svaki minut se plaća”\nPortal dobio sedam miliona, a nije uradio nijedan prilog »


Policija oduzela više od 60.000 petardi\nNOVI SAD - Prema podacima zdravstvenih službi, pet osoba u Novom Sadu je tokom praznika povređeno u eksplozijama petardi, a najgore je prošao jedan mladić, kojem je u novogodišnjoj noći stradalo oko. Među povređenim nema dece, što je prvi takav slučaj posle nekoliko godina, potvrđeno je iz Pedijatrijske službe "Doma zdravlja".\n- Bilo je nekoliko slučajeva povreda od pirotehničkih sredstava, ali nema podataka o težim povredama. Teških povreda je, međutim, bilo ranijih godina, pa smo nekada morali povređene i da prevozimo u bolnicu, gde su zadržavani na lečenju. Naše iskustvo pokazuje da su gotovo uvek u pitanju povrede ruku, odnosno šaka i oka - kaže načelnik službe Hitne medicinske pomoći dr Đorđe Stevanović.\nBEZ BURIĆA NA KLISI\nStanovnici novosadskog naselja Klisa su tokom poslednje decenije uveli običaj da uoči Božića ispaljuju burad punjena karabitom, ali je taj običaj prekinut policijskim dekretom. Novosadski SUP je lane zabranio da se u božićnom slavlju koriste i burići sa karabitom i ta zabrana, kako kažu u policiji, ostaje na snazi do daljeg.\nU novosadskoj Policijskoj upravi su nam rekli da su akciju za sprečavanje nelegalne prodaje pirotehničkih sredstava ponovo intenzivirali poslednjih dana jer su iskustva pokazala da se petarde i ostali "zvučno-svetlosni" efekti još više koriste oko Božića i Srpske nove godine. Policija je do sada oduzela više od 60.000 petardi, raketa i drugih pirotehničkih sredstava, koja su prodavana "na crno". Osim što je reč o nezakonitoj trgovini, prodaja nelegalne pirotehnike je i vrlo opasna, jer je mahom reč o neispitanim sredstvima, pa onda ni njihova upotreba nije bezbedna.\nTreba međutim naglasiti i to da je pirotehnička sredstva moguće kupiti i legalno, u desetak prodavnica u gradu, koje su registrovane za prodaju ove vrste robe.\n- Ukoliko građani žele po svaku cenu da kupe pirotehnička sredstva, onda treba da ih nabavljaju u nekoj od prodavnica koje imaju odgovarajući sertifikat. Tamo se prodaju ispitana sredstva, a tamo će dobiti i uputstvo za upotrebu, iz kojeg mogu naučiti kako da rukuju tim sredstvima - apelovao je portparol novosadske policije Stevan Krstić.\nRadomir Kukobat (Sina)


Rezovi - Kragujevac: Isključenja struje 20. aprila - Vesti iz Kragujevca i Šumadije - Pressek.rs\nServis Ponedeljak, 19. april 2021.\nElektrodistribucija Kragujevac najavljuje da će u utorak, 20 aprila, bez struje biti nekoliko ulica u gradu i naselja u okolini.\nZbog radova na trafostanici, u vremenskom periodu od 9 do 14 sati, doći će do prekida u isporuci električne energije korisnicima u Kragujevcu u ulicama: Dragoslava Srejovića od br 2 do br 30, Đure Jakšića, Vojislava Kalanovića, Železnička, Braće Poljaković, Dr Jovana Ristića od br 2 do br 57, Lava Tolstoja, Maglićska, Pariske komune, Vojvode Stepe, Gundulićeva, Kajmakčalanska, Mome Stanojlovića, Tankosićeva, Žikice Jovanovića Španca.\nZbog radova na NN mreži, u vremenskom periodu od 9 do 14 sati, doći će do prekida u isporuci električne energije korisnicima u Kragujevcu u ulici: Dobračina.\nZbog radova na seči rastinja, u vremenskom periodu od 10 do 14 sati, doći će do prekida u isporuci električne energije korisnicima u naselju Čumić- Panjevac, Limovac, Vrbovac, Crvenac.\nZbog radova na trafostanici, u vremenskom periodu od 10 do 11 sati, doći će do prekida u isporuci električne energije korisnicima u Kragujevcu, naselje Rečani, u ulicama: Baljkovac, Ćosića mala, Jugoslovenska.\nZbog radova na trafostanici, u vremenskom periodu od 11 do 12 sati, doći će do prekida u isporuci električne energije korisnicima u Kragujevcu, naselje Rečani, u ulicama: 9. maja, Baljkovac.\nZbog radova na trafostanici, u vremenskom periodu od 10 do 11 sati, doći će do prekida u isporuci električne energije korisnicima u naselju Vlakča-kod groblja.\nZbog radova na trafostanici, u vremenskom periodu od 10 do 11 sati, doći će do prekida u isporuci električne energije korisnicima u naselju Drača (deo mreže ka groblju).\nZbog radova na trafostanici u Čumiću, u vremenskom periodu od 9 do 14 sati, doći će do prekida u isporuci električne energije korisnicima u naseljima: Čumić. Lužnice, Cerovac, Desimirovac, Pajazitovo, Gornje Grbice, Mironić, Veliki Šenj, Mala Vrbica, Dobrača, Kutlovo, Rogojevac, Sobovica, Vojinovac.\nZbog radova na trafostanici, u vremenskom periodu od 12 do 13 sati, doći će do prekida u isporuci električne energije korisnicima u naselju Poskurice-donja mahala.\n· Ponedeljak, 19. april 2021. Smederevo: Isključenja struje 20. aprila\n· Utorak, 20. april 2021. Smederevo: Isključenja struje 21. aprila\nKragujevac: Podrška za razvoj malih biznisa\nPočinje sistematska deratizacija u Kragujevcu


Vreme 537 - Evropske dileme: Etika i ekonomija -->\nTIHE DEMONSTRACIJE PROTIV: Prizor iz Haga\nZa predlog ministara za pravosuđe i zdravlje glasalo je 46, protiv je bilo 28 poslanika u senatu. Tako je, posle duće rasprave, 11. aprila usvojen Zakon o nadzoru prilikom okončanja ćivota na sopstveni zahtev i prilikom prućanja pomoći za samoubistvo. Holandija je time uredila pravnu osnovu eutanazije. To je prva drćava koja je legalizovala, pod određenim uslovima, ubistvo na sopstveni zahtev.\nŠirom Zapadne Evrope usledila je rasprava o posledicama holandske odluke. Protivnici eutanazije veruju da holandska odluka ruši temelje humanog društva. Tako je nemački kardinal Lehman izjavio da je "provaljena brana", pridrućivši se mnogim kritičkim glasovima koji se protive rušenju jednog od poslednjih tabua savremene civilizacije. Crkve, hrišćanske i socijaldemokratske partije po pravilu su protiv pravca koji je otvorio holandski parlament, dok ima liberalnih i izrazito levičarskih partija koje zahtevaju slobodnu raspravu i o toj dosad "zabranjenoj temi".\nBOLNO ZA NEMCE: Rasprava o eutanaziji posebno je bolna za Nemačku: nacisti su nakon stupanja na vlast 1933. u kratkom roku ubili oko sto hiljada ljudi koje su proglasili za "ćivot nedostojan ćivota" – uglavnom hendikepiranih ili mentalno obolelih ljudi. Ispitivanja javnog mnjenja pokazuju, međutim, da u mnogim drćavama danas 60-80 odsto stanovništva podrćava zamisao da treba pravno dopustiti da lekari, na zahtev neizlečivih bolesnika, okončaju njihove patnje.\nHolandski zakon propisuje šest "merila brićljivosti" pod kojima lekar moće da izvrši eutanaziju: a) ukoliko je došao do ubeđenja da je pacijent dobrovoljno i posle "zrelog razmišljanja" zatraćio da mu se omogući smrt; b) ukoliko je lekar došao do uverenja da je bolesnik u bezizglednom stanju i njegove patnje neizdrćive; c) ukoliko je obavestio bolesnika o njegovom stanju i izgledima; d) ukoliko je zajedno s bolesnikom došao do uverenja da u stanju u kojem se bolesnik nalazi – nema nikakvog drugog rešenja; e) ukoliko se konsultovao sa još najmanje jednim nezavisnim lekarom; f) ukoliko se samo "okončanje ćivota" obavlja medicinski brićljivo.\nSvaku eutanaziju ispituje tročlana komisija u kojoj su lekar, pravnik i stručnjak za etiku. Novi zakon dozvoljava eutanaziju i za bolesnike starije od dvanaest godina, pri čemu je do 16. godine neophodna saglasnost roditelja ili staratelja, a posle toga samo da je roditelj ili staratelj uključen u ispitivanje šest gore navedenih merila.\nU mnogim zapadnoevropskim drćavama lekarsko "ubistvo iz milosrđa" nalazi se u sivoj zoni. Zaprećene su zatvorske kazne od recimo šest meseci do pet godina u Nemačkoj, ali istovremeno postoje "mala vrata". Nemački ustavni sud dopustio je upotrebu jakih sredstava protiv bolova čak i ako "neizbećne prateće pojave ubrzavaju nastupanje smrti". Novine prenose izjave mnogih stručnjaka u Evropi po kojima je eutanazija maltene svakodnevna pojava u mnogim bolnicima kada su u pitanju stari i neizlečivi bolesnici. No to se događa krišom, pri čemu ni članovi porodice, ni uprave bolnica, ni javna tućilaštva ne pokazuju posebno zanimanje za takve slučajeve.\nBEZDUŠNO – ALI ŠTEDI: Lekari izveštavaju da sve više staraca, suočenih sa izgledima da još dugo vremena budu odrćavani na ćivotu samo zahvaljujući sve komplikovanijim medicinskim uređajima, jednostavno odbijaju lečenje. Boje se bolova, usamljenosti, gubljenja dostojanstva i sposobnosti da odlučuju o sopstvenoj sudbini. Ima, međutim, i lekara koji kaću da je takozvana palijativna medicina (ona koja sprečava bolove neizlečivo bolesnih) toliko napredovala da niko ne treba da se plaši da će biti sveden na neizdrćivu patnju.\nEvropska populacija sve više stari, broj stanovnika i zaposlenih se smanjuje, a zdravstveni sistemi odavno su na ivici propasti. Menja se i način ćivota: sve je više ljudi koji ne zasnivaju porodicu i dugoročno zavise od društvenih sistema zbrinjavanja. Tako je u Nemačkoj pre nekoliko godina uvedeno obavezno "osiguranje za zbrinjavanje" (stotinak maraka mesečno), koje bi trebalo da finansira medicinske i socijalne usluge koje porodice više nisu u stanju ili ne ćele da pruće onemoćalima ili ostarelima. Ma koliko to bezdušno zvučalo, eutanazija otvara mogućnost bitnih ušteda zdravstvenim sistemima i porodicama neizlečivo bolesnih. Tako ekonomski i demografski argumenti sve više potiskuju etička pitanja. Sve veća usamljenost u ćivotu, sve dući ćivotni vek, slabljenje uticaja verskih zajednica, sve veće prebacivanje porodičnih funkcija na društvene ustanove – sve to izgleda nezadrćivo ruši prepreke pred prihvatanjem medicinskog "ubistva iz milosrđa" kao poslednje odluke.


Predsjedništvo je izrazilo zadovoljstvo postignutim rezultatima u protekle četiri godine koalicione saradnje sa DPS. Konstatovano je da se, polazeći od zajedničkih programskih načela i ciljeva, uskoro očekuje okončanje verifikacije punopravnog članstva Crne Gore u NATO savez koji će Crnoj Gori snažno garantovati sigurnost i bezbijednost, kao preduslov za ekonomski i socijalni prosperitet. Vjerujemo da će naredni četvorogodišnji mandat obilježiti i finalizacija procesa evropskih integracija Crne Gore čime se obezbijeđuje tržišni ambijent za dinamičniji ekonomski razvoj na dobrobit svih građana.\nKroz gotovo tri decenije borbe crnogorskih liberala za prosperitetnu, slobodnu, građansku i emancipovanu Crnu Goru u EU i NATO, Predsjedništvo LP smatra da je zajednički nastup liberala sa DPS na predstojećim parlamentarnim izborima najkvalitetniji i najsigurniji okvir za postizanje tih ciljeva.\nKonačnu odluku o daljoj saradnji donijeće organi Liberalne partije i DPS-a tokom ove sedmice.\nPredsjedništvo je raspravljalo i o nastupu Liberalne partije na lokalnim izborima koji će se, istovemeno sa parlamentarnim, održati u Kotoru, Budvi, Gusinju i Andrijevici. Opštinski odbori će uskoro predložiti Glavnom odboru na potvrdu način izlaska LP na lokalnim izborima.


Vesti - Matijević DOO - Part 2\nOtvaranje diskonta – Žabalj – 22.12.2018.\nOtvaranje diskonta – Bač – 01.12.2018.\nUskoro otvaranje diskonta u Žablju\nOsvećenje hrama Svetog cara Konstantina i carice Jelene\nNakon deset godina čekanja, u nedelju 03. juna 2018., obeležen je početak izgradnje i osvećenje temelja hrama Svetog cara Konstantina i carice Jelene na novosadskom naselju Grbavica. Porodica Matijević i mnogi drugi dobrotvori pomogli su da konačno otpočne izgradnja hrma. Prisutnima se tom prilikom obratio i vlasnik komapanije “Matijević” Petar Matijević kojem je vladika bački Irinej uručio Orden Svetog Save za finansijsku podršku za izgradnju hrama.\nOtvaranje diskonta – Kladovo – 26.08.2017.\nOtvaranje diskonta – Kikinda – 22.07.2017.\nPOPUST ZA PENZIONERE od 09. do 12. jula\nRadno vreme diskonta Industrije mesa Matijević\nPOPUST ZA PENZIONERE 08., 09. i 10. maja\nDiskonti IM Matijević koji će raditi u četvrtak 30. aprila od 04h za sugrađane starije od 65 godina


Karavan kulture izražavanja i u Prijedoru - GradPrijedor.com - Portal grada Prijedora\nHome»Kultura»Karavan kulture izražavanja i u Prijedoru\nKaravan kulture izražavanja i u Prijedoru\nLingvista Milorad Telebak, srpsko – francuski humanitarni radnik Arno Gujon i komunikolog Slobodan Roksandić gostovali su u Prijedoru u okviru „Karavana kulture govora“.\nRiječ je o akciji Ministarstva informisanja i kulture Republike Srbije koju je podržalo Ministarstvo prosvjete i kulture Republike Srpske i Udruženje za unapređenje i razvoj kulture javnog govora „Izražajnost“ iz Srbije.\n„Ovaj karavan je započet sa željom da proširimo svest o značaju usavršavanja usmenog izražavanja jer mi živimo u svetu gde je kultura govora poprilično zapostavljena i mladi ljudi misle da im uspeh u životu ne zavisi puno od toga kako se izražavaju“, rekao je Roksandić.\nOn je dodao da je tema tribina upravo unapređenje govora kulture sa ciljem podizanja svijesti o značaju lijepog i pravilnog izražavanja na srpskom jeziku.\nHumanitarac i predsjednik Humanitarne organizacije „Solidarnost za Kosovo“ Arno Gujon je izjavio novinarima da njemu srpski jezik nije maternji jezik, da je počeo da ga uči sa 20 godina i da je sa mnogo truda i rada, upornosti, volje i čitanja uspio da ga savlada.\n„Izborio sam se za svaku reč srpskog jezika i onda sam želeo da učestvujem u toj kampanji i da prenesem mladima i svima onima kojima je ta tema zanimljiva, zašto sam se odlučio na takav korak, kako je proteklo to učenje i šta cenim u srpskom jeziku“, rekao je Gujon.\nOn je dodao da mu se u srpskom jeziku sviđa gipkost sintakse i da se riječi mogu plasirati onako kako želimo.\n„Ono što mi se sviđa je ta milozvučnost i melodičnost koja prija ušima. Onda sam poželeo da razumem ljude šta mi kažu pogotovo na Kosovu i Metohiji gde sam donosio pomoć u enklavama, da razumem njihove probleme. Tako sam se odlučio za učenje mada nisam znao da će biti toliko teško jer srpski jezik ima sedam padeža, tri roda i četiri akcenta i da je to baš komplikovano, ali je uz ljubav i volju sve moguće pa čak i da se nauči srpski jezik“, rekao je Gujon.\nLingvista Milorad Telebak je istakao da je cilj ovakvih tribina njegovanje govorne i jezičke kulture.\n„Jezik je vrlo bitna stvar, to je nerazdvojno, sudbine jezika i naroda su jedinstvene. Davno smo mi skrivili prema jeziku,a krivci su oni koji su trebali da uče druge jeziku i da čuvaju i njeguju jezik počev od škole gdje se već decenijama jezik ne uči. Krivci su i mediji, naročito moćna televizija koja bi s obzirom na moć uticaja mogla da bude ispred uticaja škole, a najštetniji je uticaj susjednih jezika koji to nisu“, naglasio je Telebak.\nU sklopu Karavana, za grupu učenika prijedorskih osnovnih i srednjih škola održane su dvije edukativne radionice na temu poboljšanja govornih navika u prostorijama Gradske čitaonice.\nOrganizujući edukativnu tribinu i radionice, nakon gradova u Srbiji i dijaspori, i Grad Prijedor se, nakon Banja Luke i Zvornika, te još četiri grada u Republici Srpskoj gdje će karavan tek gostovati, uključio u aktivnosti u cilju zaštitite srpskog jezika i pisma, odnosno očuvanja nacionalnog identiteta.


Saša Mišić upitan za EP? - Vijesti.me\nSaša Mišić upitan za EP?\n"Već nekoliko dana sam na terapijama u Leskovcu. Uradiću sve da se oporavim kako bih mogao da budem preko ljeta u konkurenciji za reprezentaciju", rekao je Mišić Edit\nSaša Mišić (Foto: Vesko Belojević)\nAdmir Haverić 3. jun 2014, 21:56 ažurirano 18. februar 2019, 14:45\nCentar Saša Mišić napustio je pripreme vaterpolo reprezentacije i otišao na terapije u Leskovac zbog povrede ramena koja ga muči od prošlog ljeta.\nRobusni sidraš koji je s Crnom Gorom osvojio srebrnu medalju na na Evropskom prvenstvu prošle godine u Barseloni je tako riješio da pokuša da se oporavi poznatim receptom jer se i lani, kada je zadobio istu povredu, terapijama izliječio u Srbiji i spreman dočekao veliko takmičenje u srcu Katalonije.\n"Već nekoliko dana sam na terapijama u Leskovcu. Uradiću sve da se oporavim kako bih mogao da budem preko ljeta u konkurenciji za reprezentaciju. Povreda svakako nije bezazlena, vučem je od ljetos, potom i kroz klupsku sezonu, ali vjerujem u doktora u Leskovcu i nadam se da ću se brzo priključiti pripremama", rekao je Mišić.\nRizik da se propusti reprezentativno ljeto svakako postoji, jer su povrede ramena po prirodi jako opasne. Ipak, Mišić u ovom trenutku ne želi da razmišlja o mogućnosti da ne zaigra za "ajkule" na finalnom turniru Svjetske lige i Evropskom prvenstvu.\n"Ostaću još dva-tri dana u Leskovcu. Želim da budem s ekipom u Mariboru, jer je tamo baza čitavih priprema ovog ljeta. Ne želim ni da pomislim na to da možda neću igrati ovog ljeta, jer imam veliku želju da budem dio reprezentacije. Ako budem u stanju i, naravno, u planovima selektora Ranka Perovića, igraću svako takmičenje", dodao je Mišić koji je i dalje član mađarskog Debrecina.


REX :: GDE SU BILI: Aleksandar Matković, putovanje u političku ekonomiju fašizma\nAleksandar Matković je tokom 2018. i 2019. godine bio na dva istraživačka boravka na Humbolt Univertzitetu u Berlinu (najpre na Institutu za filozofiju 2, a potom na Departmanu za Istoriju jugoistočne Evrope), u okviru stipendije DAAD, odnosno međunarodne nagrade "Civil Society Scholar Award", koju je potom dobio za doktorsku disertaciju. Pored aktivističke scene, u Berlinu je imao prilike da upozna savremene istoriografije nacizma, a pohađao je i nekoliko kurseva (o infrastrukturama evropskog imperijalizma, istoriji krize 2008. i oblicima neslobodnog rada u kapitalizmu). Na temelju ovih istraživanja je izveo i završio doktorat o debatama o političkoj ekonomiji fašizma u okviru Frankfurtske škole, koji je u septembru 2020. odbranio pri Slovenskoj Akademiji nauka i umetnosti u Ljubljani. Tema doktorske teze "Fašistička apstrakcija: uloga rada u političkoj ekonomiji fašizma", osmišljena je 2015. godine u Grčkoj, za vreme Sirizinih okršaja sa EU, kada je pretio kolaps ekonomije i kad je Zlatna zora zauzimala sve veći i bitniji prostor u političkim borbama. Matković je tada pokrenuo i program "Ka novom (anti)fašizmu" ispred Regionalnog naučnog centra u Novom Sadu koji je obustavljen 2017. godine.\nAleksandar Matković (1988) je filozof, aktivista i istraživač saradnik pri Institutu ekonomskih nauka u Beogradu. Pisao je o savremenom marksizmu i političkoj ekonomiji fašizma, iz čega je i nedavno odbranio doktorat u Ljubljani, pri Post-diplomskoj školi Slovenske akademije nauka i umetnosti. U toku studija, bio je 2 puta gostujući istraživač na Humbolt Univerzitetu u Berlinu i dobitnik je međunarodne nagrade "Civil Society Scholar" za doktorski rad. Od 2014-2020. je bio zaposlen na Institutu za filozofiju i društvenu teoriju, i koordinator Regionalnog naučnog centra u Novom Sadu. Jedan je od osnivača Studentskog pokreta Novi Sad i platforme http://xn--zajedniko-rfb.org/ Redovno vodi blog "Research & Alternatives".


Rezultati IPA programa u drugoj polovini godine - Vijesti.me\nEVALUACIJA PRISTIGLIH PREDLOGA U TOKU\nRezultati IPA programa u drugoj polovini godine\nU Podgorici je održan treći sastanak Zajedničkog odbora za nadgledanje u okviru IPA programa prekogranične saradnje Srbija-Crna Gora 2014-2020.\nEvaluacija pristiglih predloga u okviru IPA programa prekogranične saradnje Srbija-Crna Gora 2014-2020, je u toku, kazala je direktorica za evropske fondove u Ministarstvu evropskih poslova, Ivana Glišević Đurović, dodajući da se rezultati očekuju u drugoj polovini godine.\nOna je to rekla na trećem sastanku Zajedničkog odbora za nadgledanje u okviru IPA programa prekogranične saradnje Srbija-Crna Gora 2014-2020, koji je danas održan u Podgorici.\nKako je saopšteno iz Ministarstva, sastanku su prisustvovali predstavnici Operativnih struktura i nadležnih institucija obje zemlje.\nNavodi se da je na sastanku usvojen Godišnji izvještaj o sprovođenju programa za prošlu godinu, nakon čega je razmatran proces predstojeće pripreme drugog poziva za dostavljanje predloga projekata, koji je planiran za drugu polovinu ove godine.\n„Glišević Đurović je informisala prisutne o prvom pozivu, koji je objavljen 15. novembra prošle godine i za koji su opredijeljena sredstva u iznosu od 2,04 miliona eura“, kaže se u saopštenju.\nOna je naglasila da se trenutno sprovodi evaluacija pristiglih predloga, a da se rezultati očekuju u drugoj polovini godine.\nGliščević Đurović je kazala da očekuje da će se do kraja godine realizovati i drugi poziv u okviru tog Programa.\nPomoćnik ministra za prekograničnu i transnacionalnu saradnju u Ministarstvu za evropske integracije Srbije, Mihajlo Dašić kazao je da je zadovoljan dosadašnjom uspješnom saradnjom dvije zemlje.\nOn je podsjetio da je zahvaljujući intenzivnoj saradnji, u prethodnom programu zabilježen izuzetno visok stepen iskorišćenosti raspoloživih sredstava i da jednako uspješne rezultate možemo očekivati i u ovoj perspektivi.


Belorusija uzvratila na sankcije Srbije - Politički.rs\nVesti online, Sputnjik, Foto: Printscreen\nBelorusija je uključila Srbiju i Lihtenštajn na listu zemalja koje podležu embargu na prehrambene proizvode, koju je Minsk uveo kao odgovor na sankcije Zapada. Dokument je objavljen na pravnom portalu Belorusije.\nVlada je donela odluku sa ciljem „da se osigura zaštita nacionalnih interesa Belorusije“.\nBelorusija je 1. januara ove godine uvela embargo na uvoz širokog spektra prehrambenih proizvoda iz zemalja koje vode neprijateljsku politiku prema njoj.\nSaglasno uredbi Vlade „O primeni posebnih mera za određene vrste robe“ donete u decembru 2021. godine, zabrana uvoza odnosi se na niz proizvoda iz zemalja EU, SAD, Kanade, Norveške, Albanije, Islanda, Severne Makedonije, Ujedinjenog Kraljevstva, Crne Gore, Švajcarske.\nKrajem decembra prošle godine Severna Makedonija, Crna Gora, Srbija, Albanija, kao i Island, Lihtenštajn i Norveška pridružile su se petom paketu sankcija Evropske unije protiv Belorusije.\nTagged: BELORUSIJA, SANKCIJE, SRBIJA


NSinfo: Početkom decembra isplata jednokratne pomoći penzionerima\nPočetkom decembra isplata jednokratne pomoći penzionerima\nOdržavanje visoke stope privrednog rasta je "domaći zadatak za\nsve u Vladi", izjavio je za Večernje novosti ministar finansija Siniša Mali i istakao da je, da bi se to ostvarilo, neophodan rast lične potrošnje, za šta je preduslov povećanje penzija i plata.\n"Jer kroz veću potrošnju aktiviraće se i nova proizvodnja i pospešiti privredni rast", ukazao je Mali.\n"Početkom decembra će biti isplaćena jednokratna pomoć svim penzionerima u iznosu od 3.000 dinara, za šta je izdvojeno 5,24 milijarde dinara. To je najnovija i lepa vest, a kada je reč o sledećoj godini, sve zavisi od postignutih ekonomskih rezultata. Prihodi budžeta su planirani konzervativno i očekujem da će biti prostora za to", ocenio je Mali.\nGovoreći o dodatnom povećanju penzija u 2019. godini, obzirom da je ukinuto usklađivanje sa rastom cena, Mali je rekao da Vlada zajedno sa MMF-om radi na novoj formuli za indeksaciju i ona će biti primenjena od 2020. godine.\n"Pre fiskalne konsolidacije penzije su se dva puta godišnje usklađivale sa inflacijom. Sa puno optimizma ulazimo u 2019. godinu i činimo sve da se i dogodine stvore uslovi za povećanje plata i penzija, jer to i jeste osnov naše politike. Ako naša ekonomija bude rasla po stopi od 3,5 do 4 odsto sledeće godine, to je apsolutno realno", rekao je Mali.\nMinistar finansija je istakao da Srbija treću godinu zaredom završava sa suficitiom, koji će ovaj put biti 0,6 odsto BDP, odnosno oko 28 milijardi dinara.\n"Stopa rasta BDP za prvih devet meseci je 4,5 odsto po čemu smo među pet najboljih ekonomija u Evropi. Nezaposlenost smo smanjili za 25,9 odsto koliko je bilo u 2013, na sadašnjih 11,9 odsto. To je i dalje visoko, ali trend je jasan. Pada i udeo javnog duga. Sada je na 56 odsto BDP, a očekujem da do kraja godine bude na 51, možda čak i 50 odsto", rekao je Mali.\n"Sada, 3. decembra imamo dospeće od milijardu i 30 miliona dolara, po osnovu izdatih obveznica. Novac već imamo na računu i to ćemo isplatiti bez problema, što će nam smanjiti neto dug", rekao je Mali.


Broj vesti u arhivi za Februar 2020: 338\nPreminula Nedžmije Pagaruša\nDiva albanske muzike Nedžmije Pagaruša preminula je u Prištini u 86. godini, objavila je njena porodica.\nRecipročne mere, pozitivna stvar ili podilaženje "niskim strastima"\nNovoizabrani premijer Kosova Aljbin Kurti je izjavio da vlada ima za cilj da ukine takse na srpsku robu nakon što se prema Srbiji uvede mera reciprociteta. Analitičar iz Prištine Ramuš Tahiri gleda pozitivno na najavljene mere, dok njegov kolega iz Beograda Dragomir Anđelković tvrdi da su priče o reciprocitetu „podilaženja niskim srastima“.\nBrnabić: Od Prištine ne očekujem ništa, nadam se ukidanju taksi\nPremijerka Srbije Ana Brnabić izjavila je da od nove prištinske vlade ne očekuje ništa, ali je izrazila nadu da će političari koji trenutno vode kosovske institucije ukinuti takse zbog bolje budućnosti regiona.\nVučić: Gospodine Kurti, stvari nisu tako jednostavne\nPredsednik Srbije Aleksandar Vučić je kosovskom premijeru Aljbinu Kurtiju, koji je najavio uvođenje principa reciprociteta u odnosima sa Beogradom, poručio da "stvari nisu tako jednostavne, kao kada sedite u opoziciji i možete da govorite bez odgovornosti".\nU Gračanici ponovo lutkarska radionica\nDom kulture „Gračanica“ u saradnji sa Dečijim pozorištem iz Subotice i Кulturnim klubom Gračanica organizuje Drugu lutkarsku radionicu u Gračanici od 17. do 22. februara.\nSud u Prizrenu: Britanski novinar svedočio u slučaju Darka Tasića, optuženog za ratni zločin\nIskazom britanskog novinara Džona Svinija, koji se posle osam meseci čekanja pojavio kao svedok, danas je u Osnovnom sudu u Prizrenu nastavljeno suđenje Darku Tasiću, optuženom za krivično delo ratni zločin.\nKfor i Island potpisali tehnički sporazum o donjem vazdušnom prostoru nad Kosovom\nKomandant Kfora general- major Mikele Risi potpisao je sa Arnorom Sigurjonsonom, generalnim direktorom Ministarstva spoljnih poslova Islanda, okvirni sporazum koji se odnosi na upravljanje donjeg vazdušnog prostora iznad Kosova.\nU Peći i Istoku situacija se normalizuje, neki delovi i dalje bez struje\nOlujni vetar je prethodinih dana u regionima Peći i Istoka pričinio veću materijalnu štetu, a došlo je i do prekida snabdevanja električnom energijom. Situacija se polako normalizuje, kazao je za RTV Kim glavni i odgovorni urednik Radio Goraždevca Darko Dimitrijević.\nKurti o dijalogu: Ne zapostavljamo ga, ali ni ne žurimo\nKosovski premijer Albin Kurti, izjavio je da neće odlagati ili zapostavljati dijalog sa Beogradom ali da sa njim neće ni žuriti.\nRSE: Radoičićeva i Veselinovićeva firma uprkos zabranama radi nesmetano u Srbiji\nZvonko Veselinović i Milan Radoičić, na Kosovu optuženi za organizovanje kriminalne grupe koja je učestvovala u ubistvu političara Olivera Ivanovića, u Srbiji su među suvlasnicima građevinskog preduzeća "Granit-peščar".\nBrnabić: Vašington nikad jasniji da Priština treba ukinute takse\nPredsednica Vlade Ana Brnabić je poručila institucijama u Prištini da, ako im ne odgovara CEFTA sporazum, imaju na raspolaganju mnogo načina da pokrenu izmenu tog sporazuma. Premijerka je izjavila da je sa evropskim komesarom za proširenje Oliverom Varheljom i evropskim parlamentarcima Vladimirom Biličikom i Tanjom Fajon razgovarala o dve stvari - novoj metodologiji EK za pristupne pregovore i izbornim uslovima u Srbiji.\nDruštvo u kome je humor način da se ljudi informišu, nije baš slobodno\nDruštvo u kome su karikatura i humor način da se ljudi informišu, nije baš puno slobodno, ocenjuje Marko Somborac, jedan od najpopularnijih autora stripa i političkih komentatora u Srbiji.\nMerkel: Pred Kurtijem važni i teški zadaci\nPred novim premijerom Kosova Aljbinom Kurtijem je mnogo važnih i teških zadataka, ocenila je nemačka kancelarka Angela Merkel.\nDan žalosti sutra na Kosovu povodom smrti Nedžmije Pagaruši\nPredsednik Kosova Hašim Tači je povodom poštovanja života i dela velike umetnice Nedžmije Pagaruši odlučio da dan njene sahrane, 9. februar 2020. godine proglasi danom državne žalosti na celoj teritoriji Kosova, navodi se u saopštenju kabineta predsednika.\nGrenel: SAD traže ukidanje taksi\nSpecijalni izaslanik američkog predsednika za dijalog Beograda i Prištine Ričard Grenel poručio je lideru DPK-a Kadriju Veseljiju da takse štete Kosovu i da je premijer Aljbin Kurti "tu u pravu".\nSpecijalni sud u Hagu pozvao Džilbehara Arifaja\nBivši pripadnik Oslobodilačke vojske Kosova Džilbehar Arifaj, koji je bio oficir u operativnoj zoni 125 na Paštriku, na granici sa Albanijom, pozvan je u Hag od tužioca Specijalnog suda za zločine OVK, javio je Indeks onlajn.\nPutevi u novobrdskoj opštini prohodni\nSvi putevi u novobrdskoj opštini su danas prohodni. Međutim, kako je za Puls izjavio predsednik opštine Novo Brdo Svetislav Ivanović, iznenadne padavine i visoki snežni nanosi naneli su velike probleme građanima.\nTači: Kandidovaću se ponovo za predsednika i biću izabran\nKosovski predsednik Hašim Tači izjavio je da će, nakon što mu istekne mandat, ponovo da se kandiduje za predsednika.\nCIK postavio rokove za izbore u Podujevu, usvojen budžetski plan\nCentralna izborna komisija (CIK) održala je sastanak za pripremu vanrednih izbora u Podujevu na kome su postavljeni rokovi za sprovođenje izbora i odobren budžetski plan, prenosi Koha.\nKurti: Pripremamo carinu za ukidanje takse\nKosovski premijer Aljbin Kurti istakao je da će taksa od 100 odsto na srpsku robu biti zamenjena principom reciprociteta, kao i da počinju da pripremaju carinu za to.\nMeštani Gornje Gušterice podigli električne bandere\nMeštani Gornje Gušterice sami su se organizovali i podigli električne bandere, koje je pre dva dana oborio jak vetar, a zbog kojih jedan deo sela nije imao elektirčnu energiju.\nOsmani: Taksa nas više ne štiti od diskusija o granicama\nPredsednica Skupštine Kosova Vjosa Osmani izjavila je da taksa od 100 odsto na srpsku robu više ne štiti granice Kosova u dijalogu sa Srbijom, prenosi Gazeta Ekspres.\nLažna uzbuna oko koronavirusa u Prištini, testovi pokazali da pacijentkinja nije zaražena\nPacijentkinja koja je primljena na Kliniku za infektivne bolesti u Prištini nema korona virus, saopšteno je sinoć na vanrednoj konferenciji za novinare nacionalnog instituta za javno zdravlje (NIPHK).\nTači zahvalio Trampu, najavio konačni sporazum sa Srbijom\nPredsednik Kosova Hašim Tači sinoć je u poruci na Tviteru zahvalio američkom predsedniku Donaldu Trampu, pohvalio rad ambasadora Ričarda Grenela i najavio konačni sporazum sa Srbijom.\n’’Sneg je pravo zlato za pšenicu’’\nU februaru počinje prihranjivanje pšenice i drugih ozimih useva koji iz zime izlaze iscrpljeni. Prihranu treba završiti do kraja meseca, ukoliko vremenski uslovi to dozvoljavaju.\nDačić: Ne očekujem ništa od nove kosovske vlade\nMinistar spoljnih poslova Srbije Ivica Dačić je govoreći o očekivanjima od nove kosovske vlade koju predvodi Aljbin Kurti, rekao je da od nje ne očekuje ništa, ali da očekuje da svi oni koji imaju uticaj na tu vladu konačno i na delu pokažu taj uticaj i primoraju Prištinu da se ponaša odgovorno.\nRSE: Tri godine bez konkursa za specijalizaciju u kosovskom zdravstvu\nVeć tri godine kosovsko Ministarstvo zdravlja nije raspisalo nijedan konkurs za zdravstvene specijalizacije i do toga neće doći sve do usvajanja novog administrativnog uputstva i budžeta za 2020. godinu, potvrdili su iz Ministarstva zdravlja na Kosovu za Radio Slobodnu Evropu.\nDrecun: Žestoka borba Tačija i Kurtija oko toga ko će voditi nastavak dijaloga\nU Prištini se vodi politička borba između premijera i predsednika Kosova Aljbina Kurtija i Hašima Tačija oko toga ko će od njih dvojice voditi nastavak dijaloga s Beogradom, ocenio je danas predsednik Odbora Skupštine Srbije za KiM Milovan Drecun.\nVučić: Niko ne može da donese plan za Kosovo i kaže "uzmi ili ostavi"\nPredsednik Srbije Aleksandar Vučić očekuje da će sa nemačkom kancelarkom Angelom Merkel razgovarati o metodologiji razgovora o rešavanju kosovskog pitanja, a ne o nekakom planu za rešenje kosovskog pitanja, kako se to spekuliše u medijima.\nDalibor Jevtić sa Kristijanom Heldom o nastavku dijaloga BG i PR\nMinistar za zajednice i povratak Dalibor Jevtić sastao se danas sa ambasadorom Nemačke na Кosovu Кristijanom Heldom. Teme sastanka bile su buduća saradnja, ekonomsko osnaživanja i potreba što skorijeg ponovnog uspostavljanja dijaloga Beograda i Prištine, navodi se u sapštenju.\nVladajućoj koaliciji osam od četrnaest odbora u Skupštini\nNa današnjem sastanku Predsedništva Skupštine Kosova podeljeni su skupštinski odbori. Koalicija Pokret Samoopredeljenje - Demokratski savez Kosova zajedno sa manjinama, predvodiće osam od četrnaest odbora, prenosi Gazeta Ekspres.\nŠta bi značilo uspostavljanje reciprociteta i ukidanje takse Prištine na srpsku robu\nTokom vikenda novi kosovski premijer Aljbin Kurti najavio je da će vrlo brzo početi da pripremaju carinu za ukidanje takse, a da će tu meru pratiti uspostavljanje reciprociteta. Ukidanje takse tražio je američki izaslanik za dijalog Ričard Grenel.\nDPK bojkotuje predsedništvo, Osmanijeva da vrati fotografiju Tačija\nOpoziciona Demokratska partija Kosova Kadrija Veseljija bojkotuje sednice predsedništva parlamenta, dok predsednica kosovske skupštine Vjosa Osmani ne vrati u svoj kabinet fotografiju predsednika Kosova Hašima Tačija.\nJović: Obezbeđena sredstva za gradnju bolnice u Gračanici\nZamenik direktora Kancelarije za Kosovo i Metohiju Damjan Jović najavio je danas početak gradnje bolnice u Gračanici. Kako je rekao, sredstva su uplaćena i čeka se određivanje lokacije.\nVokri: Ministri Srpske liste će biti uhapšeni ako budu vređali građane Kosova\nČlan pokreta Samoopredeljenje i odbornik u skupštini opštine Priština Arber Vokri izjavio je "da će ministri Srpske liste biti uhapšeni ako budu vređali građane Kosova".\nGrenel za ukidanje taksi bez reciprociteta\nIzaslanik američkog predsednika za dijalog ambasador Ričard Grenel rekao je da se protivi merama reciprociteta koje je kosovski premijer Aljibin Kurti najavio prema Beogradu u zamenu za taksu na srpske proizvode.\nKurti sutra u Tirani\nAljbin Kurti boraviće sutra u Tirani, u prvoj zvaničnoj poseti u svojstvu premijera, gde će se sastati sa albanskim premijerom Edi Ramom.\nKošarkaši iz Batočine vraćeni sa Jarinja\nKošarkašima "Sloge" iz Batočine juče nije bilo dozvoljeno da preko prelaza Jarinje uđu na Kosovo, čime je sprečeno odigravanje utakmice Druge srpske lige sa domaćinom "Trepčom" iz Кosovske Mitrovice, saopštila je Kancelarija za KiM.\nAdvokat Vasić: Ne postoje osnovi za održavanje pripremnog ročišta\nNovo pripremno ročište pred suđenje optuženima za učešće u ubistvu Olivera Ivanovića najavljeno je za sutra u 10 časova. Advokat Dejan A. Vasić, branilac optuženog Dragiše Markovića, u izjavi za RTV Kim kaže da ne veruje da će Tužilaštvo sutra uopšte održati ročište.\nVrednost Milutinovih zadužbina podstakla digitalizaciju fresaka\nManastirska zdanja s kraja 12. veka do poslednje decenije 14. stoleća zidana su u srpsko-vizantijskom stilu. Među zadužbinama koje je prema istorijskim podacima podigao kralj Milutin, četiri su upisane u Uneskov registar svetske kulturne baštine. Njihovoj lepoti diviće se i oni koji ne posećuju svetinje kada budu u digitalnom formatu.


Petrović: Mektić ne može biti legitimni predstavnik Srpske\nGeneralni sekretar Saveza nezavisnih socijaldemokrata /SNSD/ Luka Petrović izjavio je Srni da ministar bezbjednosti BiH Dragan Mektić ne može biti legitimni predstavnik Republike Srpske, te da njegova izjava o genocidu u Srebrenici odaje poslušnost i podaništvo.\n"Vrlo je jasno da predstavnici Republike Srpske u organima na nivou BiH nemaju legitimitet i da građani iza njih sigurno ne stoje, jer se ponašaju kao beskičmenjaci, slušaju tuđe instrukcije, nemaju svoj stav i takva politika će na sljedećim opštim izborima biti osuđena", rekao je Petrović.\nPetrović je dodao da je primjer takve politike ministar bezbjednosti, koji "u medijima djeluje kao maskota".\n"Moramo da to istrpimo do završetka izbornog procesa i ubijeđen sam da će koalicija koja je i sada na republičkom nivou biti u mnogo ubjedljivijoj pobjedi prisutna i u Republici Srpskoj i na nivou BiH", dodao je on.\nPetrović je poručio da politika, kakva se sada sluša od Mektića i drugih predstavnika opozicije, više neće biti prisutna na ovim prostorima.\nGovoreći o pripremama za predstojeće izbore, Petrović je naglasio da je\nSNSD najozbiljnija i najorganizovanija partija na ovom području, sa više od 2.500 mjesnih odbora, sa organizovanim mjesnim odborima u svim lokalnim zajednicama u Republici Srpskoj i 18 odbora u Federaciji BiH.\n"Imamo ozbiljnu namjeru da očvrsnemo Republiku Srpsku i sve poruke predsjednika SNSD-a Milorada Dodika upućuju na to da želimo da Srpska ima trajno definisan status, da je bude nemoguće napadati i u tom smislu je vrlo važna podrška na predstojećim izborima", rekao je Petrović.\nPrema njegovim riječima, SNSD na izborima očekuje ekstremno dobre rezultate, prvenstveno zahvaljujući vrlo jasnoj politici, utemeljenoj na stabilizaciji Republike Srpske.\n"Ta politika je utemeljena na samostalnosti institucija Srpske, na učvršćavanju Vlade i Narodne skupštine i svih drugih institucija, kao što su Ministarstvo unutrašnjih poslova, ali i servis Novinske agencije Republike Srpske i RTRS-a, koji su nažalost u prethodnim godinama bili najčešća meta opozicije", istakao je Petrović.


Direktori da shvate da nisu jači od države i da nisu bogovi\nBEOGRAD – Odluke za promene u Srbijagasu i EPS-u donela je Vlada Srbije i za to su glasali svi ministri, tako da tu nema ličnih odnosa, izjavila je danas potpredsednica vlade i ministarka rudarstva i energetike Zorana Mihajlović i poručila da te promene treba da donesu dobro privredi i energetici Srbije.\n„Mogla sam da biram da li ću godinu i po dana prolaziti pored ministarstva i raditi samo fine stvari, izabrala sam drugi put – da dam sve od sebe i uradim sve što mogu da energetski sektor bude bolji i efikasniji, i u tome neću stati“, naglasila je Mihajlović.\nOna je rekla za K1 televiziju da od rada direktora javnih preduzeća zavisi uspeh države i energetike, te da će se stvari rešavati sistemski.\n„Mi hoćemo profitabilna i moćna javna preduzeća u energetskom sektoru. Zato tražimo promene, da poslovanje bude transparentno i efikasno, da se vidi preglednost projekata i investicija, da se odvoje delatnosti, da Transportgas dobije licencu za rad“, navela je ona.\nPodseća da je formirana radna grupa da se pomogne Srbijagasu da se reforme sprovedu.\nUkoliko to ne bude išlo, razgovaraćemo na sednici vlade da taj posao preuzmu neki drugi ljudi, kaže Mihajlović i poručuje da bi direktori trebalo da shvate da nisu jači od države i da nisu bogovi.\nMihajlović se osvrnula i na napise pojedinih medija, rekavši da neke interesne grupe žele da spreče promene i da je novac interes broj jedan.\n„To je pokušaj da se ono što je zaista važno marginalizuje, da kažu to su ženska posla. Da je na mom mestu muškarac koji je odlučan da sprovede reforme, nisam sigurna da bi to tako prošlo kroz medije. A ovako, kažu ona je žensko, šta ona priča. Energetski sektor je dugo spavao, naviklo se da se ne radi, sada ih budimo i država će pomoći u sprovođenju promena“.\nNemam ništa protiv koalicije sa SPS-om, ali sam protiv nekih pojava, kao što je preduzeće koje nam pravi gubitke i ne donosi profit, istakla je Mihajlović.\n„To je predlog ministarstva, ne znam da li će vlada prihvatiti. Mislimo da treba da dođu novi i kvalitetniji ljudi. Ne mogu da izmerim rezultat koliko je stručnost sadašnjih članova doprinela poslovanju, nisam imala prilike da vidim ni jedan jedini papir srpskog dela članstva u tim preduzećima. Da priznam, ministarstvo se nije bavilo tim ljudima do sada“, rekla je Mihajlović.


Vesti online / Vesti / Srbija / "EU se neće raspasti... u dogledno vreme"\n"EU se neće raspasti... u dogledno vreme"\nDirektor Instituta za međunarodnu politiku i privredu Branislav Đorđević rekao je da je Evropska unija za Srbiju jedina opcija, da se EU neće raspasti, ali da NATO nema perspektivu, kao i da Srbija treba da se drži vojne neutralnosti.\nEvropska unija mora biti ono čemu Srbija teži\n- Moramo da idemo ka EU, a da se trudimo da održavamo veze sa ostalim velikim silama, ali i državama koje nisu u tom rangu. Ona je naša jedina opcija i u dogledno vreme se neće raspasti - ocenio je Đorđević u intervjuu za "Politiku".\nGovoreći o širem političkom kontekstu u svetu i položaju Srbije Đorđević ocenjuje da se svet nalazi u stanju četvrtog svetskog rata koji se vodi ekonomskim sredstvima, medijima i posredstvom migrantske krize.\n* Trnovit put do EU: Zapadni Balkan spreman, a Evropa?\n- Svet je iz relativno stabilnog bipolarnog sistema došao u situaciju da neki centri moći proglašavaju sebe za jedinu svetsku silu, vlasnika i izvoznika demokratije. Svedoci smo rađanja drugih sila poput Kine i raznih organizacija kao što su Šangajska i Briks. Rusija se pritom vraća na stare staze. Ovakvo stanje stvari za Srbiju je korisno, jer smo suviše mali da bismo se nekome priklonili - ocenio je Đorđević.\nOn je istakao i da Srbija uvažava činjenicu jačanja i drugih centara moći što je, kako kaže, odlika mudre spoljne politike.\nĐorđević je istakao da je strateški cilj Srbije ulazak u Evropsku uniju koja nas malo hoće, malo neće, ali da je uprkos svemu Evropa budućnost Srbije. Prema njegovim rečima, to ne znači da ne treba sa svima da budemo u dobrim odnosima što je takođe naša neophodnost.\nUpitan ko ima interes da primi Srbiju, on kaže da je stabilnost na Balkanu i šire jedan od motiva.\n- Možda se za nama uniji brzo pridruži BiH, Makedonija, Crna Gora, čime će se spustiti tenzije u najtrusnijem području Evrope. Mi i najviše problema imamo upravo u okruženju gde beležimo najveću trgovinsku razmenu - navodi Đorđević.\nOn kaže da je bitno da u Srbiji dominira stav da je neophodno da budemo članica bloka, za razliku od stava prema pripadnosti NATO-u.\n- Čak i kada isključimo emocije ne mislim da bilo koji vojni savez ima perspektivu. Neće se u budućnosti ratovati kao nekad, a mi ne možemo da zanemarimo činjenicu da nas je neko bombardovao. Treba da se držimo deklaracije o vojnoj neutralnmosti i da sarađujemo sa Alijansom kao što to činimo sa Rusijom - ističe Đorđević.\nKaže i da pitanje Kosova i Metohije predstavlja "Gordijev čvor", ali da mora da se reši u skoroj budućnosti.\n- Pitanje Kosmeta mora da se reši u bliskoj budućnosti, nevezano za to da li je ono, kako su ga nazvali Zapadnjaci, pravno obavezujući sprorazum o normalizaciji odnosa sa Prištinom. Postavlja se pitanje sa kim će Srbija da potpše taj ugovor i da li taj akt ima karakter međudržavnog. Šta ćemo mi želeti da stoji u tom dokumentu, a šta kosovski Albanci, Evropa, Srbi i drugi koji žive na Kosmetu. To je Gordijev čvor. Kosovo i Metohija su ekonomski neodrživa tvorevina, pogotovo zato što će nekome dosaditi da daje ekonomske inekcije. S druge strane, nezavisnost Komseta je u ovom trenutku za najveće zemlje zapada završena stvar, ali je takođe tačno i da Kosmet neće sedeti u UN dok god se Srbija ne slaže, jer će Rusija uvek biti protiv - zaključio je Đorđević.


Predstavljen Nacionalni izveštaja o humanom razvoju za Srbiju UNDP\nGrađani opština koje su poplavljene u 2014, i 2015. godini podneli su najveći teret borbe sa vodenom stihijom, a da pritom njihove lokalne zajednice nisu imale ni odgovarajuća sredstva ni znanja kako da odgovore na ovakve izazove. Istraživanje koje je za potrebe Programa Ujedinjenih nacija za razvoj (UNDP),sproveo tim istraživačica Centra za istraživanje javnih politika (CENTAR), daje odgovor na pitanje kako opštine u Srbiji mogu da postanu otpornije na prirodne i druge katastrofe i preuzmu primarnu ulogu u radu na smanjenju rizika od katastrofa. Rezultati istraživanja i preporuke izložene su u najnovijem Nacionalnom izveštaju o humanom razvoju (NHDR) u Srbiji, Socijalni kapital: nevidljivo lice otpornosti, koji će biti predstavljen 9. decembra u Kraljevu.\nTokom 2015. i 2016. godine, tim CENTRA, na čelu sa Brankom Anđelković i Majom Kovač, uradio je studiju, odnosno izveštaj na temu otpornost opština u Srbiji na rizike od prirodnih i drugih katastrofa. U izveštaju je ocenjeno da su potrebna značajna unapređenja u radu opština, lokalnih organizacija i angažovanju građana u slučajevima prirodnih i drugih katastrofa.\nPored autorki, prilikom predstavljanja izveštaja u Kraljevu, govoriće su gradonačelnik Kraljeva Predrag Terzić, Stelina Nedera, zamenica stalne predstavnice UNDP Srbija, Srđan Bogosavljević, autor Indeksa kapitala otpornosti opšina u Srbiji i Zdravko Maksimović, Načelnik sektora za civilnu zaštitu Kraljeva.\n“Glavni cilj ovog istraživanja je da se sagleda sadašnja situacija u oblasti smanjenja i upravljanja rizicima od prirodnih katastrofa i iznesu preporuke za unapređenje lokalnih kapaciteta za smanjenje rizika sa naročitim naglaskom na i ulogu socijalnog kapitala kao resursa sistema i lokalne zajednice u smanjenju i reagovanju na rizike od prirodnih katastrofa u ko u Srbiji”, kaže Branka Anđelković programska direktorka CENTRA i ekspertkinja za javnu upravu i socijalnu inkluziju.\n„Posledice katastrofa mogu se značajno umanjiti ako su ljudi dobro i na vreme informisani i upoznati sa načinom prevencije katastrofa. Što su građani svesniji mogućih opasnosti i rizika i ukoliko znaju kako i gde da dobiju informacije, kako da se organizuju u kritičnim momentima, njihovi i životi njihovih porodica biće bezbedniji“, navodi je istraživačica Maja Kovač.\nNalazi i preporuke izloženi u Nacionalnom izveštaju o humanom razvoju (NHDR) imaju posebnu važnost za Srbiju jer je poslednjih godina povećan broj prirodnih katastrofa u svetu i u našem okruženju. One za posledicu imaju značajne socijalne, ekonomske, ljudske i prirodne gubitke. Otuda se u Srbiji kao i u zemljama Zapadnog Balkana, koje su pretrpele teške posledice poplava i klizišta tokom 2014. i 2015, koncept otpornosti našao u žiži javnosti, posebno kada je reč o smanjenju rizika od prirodnih katastrofa.


Peking podržava Srbiju u odbrani Kosmeta | Glas javnosti\nPočetna > Politika > Peking podržava Srbiju u odbrani Kosmeta\nŠEF SRPSKE DIPLOMATIJE RAZGOVARAO U ŠANGAJU S KINESKIM KOLEGOM\nŠANGAJ - Ministar spoljnih poslova Srbije Vuk Jeremić juče je u Šangaju razgovarao o Kosovu sa šefom kineske diplomatije Jangom Điječom, posle čega je rekao da će Peking nastaviti da snažno podržava Srbiju u odbrani njene teritorijalne celovitosti.\n"Imali smo iscrpne razgovore o Kosovu, sa ciljem sinhronizacije našeg nastupa u međunarodnoj areni, pre svega u Ujedinjenim nacijama, ali i u svim međunarodnim organizacijama gde bi secesionističke vlasti u Prištini mogle da pokušaju da ostvare članstvo koje predstavlja privilegiju isključivo suverenih država", rekao je Jeremić.\nKonstatujući da je Kina jedna od najuticajnijih zemalja današnjice, Jeremić je ocenio da je podrška Pekinga "od neprocenjivog značaja i predstavlja veliko ohrabrenje da nastavimo sa našim naporima".\nJeremić je izjavio da je sa Jangom razgovarao i o produbljivanju ekonomske saradnje, pre svega novim ulaganjima u stratešku infrastrukturu Srbije - transportnu i energetsku. U vrlo skoroj budućnosti očekujemo i zvanično iniciranje novih projekata, najavio je on.\nMožemo da budemo izuzetno zadovoljni činjenicom da se nijedna druga država Balkana ne može pohvaliti ovakvom vrstom odnosa sa Kinom, iniciranom potpisivanjem Ugovora o strateškom partnerstvu između naše dve zemlje prilikom prošlogodišnje posete Pekingu predsednika Srbije Borisa Tadića, rekao je Jeremić.\nOn će danas u Šangaju prisustvovati otvaranju svetske izložbe Ekspo 2010, na kojoj će se predstaviti više od 190 država. Dolazak na Ekspo su najavili predsednik Rusije Dmitrij Medvedev, šef francuske države Nikola Sarkozi, predsednik Evropske komisije Žoze Manuel Barozo.\nŠešelj odbio da se izjasni o krivici za nepoštovanje suda\nRasmusen za ceo Balkan u NATO\nRogozin: Nezavisno Kosovo - banditska tvorevina\nOsuda svih zločina nad Srbima\nJeremić na Svetskoj izložbi\nAmerikanci preuzeli "Noting hil" kod Leposavića\nPada tajnost sa grobnica\nDHSS: Albancima pasoši uz izjavu\nNemačka ne preti Srbiji, ali Kosovo...\nHag od BiH traži spise sa suđenja Karadžiću\nVisoki predstavnik preuzima i Kosovo?\nKoštunica: Srbija bez imena, poraz vlasti\nRIK: Poziv biračima iz Mitrovice i Novog Brda\nU Štrpcu zazvonili fiksni telefoni


Vlado-Georgijev - strana 11 - Vesti - Svet Plus\nVlado Georgijev najnovije vesti - strana 11\nIvan Ivanović i Vlado Georgiev snimili duet (Video)\nPoznato je da Ivan Ivaović vredno radi na svojoj kampanji "Napred malim korakom". Kako bi ostavio što ozbiljniji utiisak na svoje glasače, angažovao je svog prijatelja Vladu Georgieva koji je sa njim otpevao duetsku pesmu "Hej vi".\nVlado Georgiev fanovima otkrio reči pesme Živim sad (Tekst pesme)\nPevač Vlado Georgiev uvelio radi na svom novm albumu, svoje jtviteraše obradovao je rečima za pesmu "Živim sad".\nVlado Georgiev predstavio deo nove pesme (Video)\nIako je juče putem Tvitera svoji fanovima otkrio reči svoje nove pesme, pevač Vlado Georgiev je u emisiji "Ekskluziv" predstavio i numeru koja će se naći na njegovom novom albumu.\nVlado Georgiev otkrio stihove nove pesme\nVlado Georgiev naporno radi na novim pesmama, a rešio je da svojim fanovima otkrije neke nove stihove. Pogledajte pa recite kako vam se čini nova Vladina pesma.\nVlado Georgiev svojom muzikom raznežio žene u publici (Video + Foto)\nDevojke i žene su vrištale, vijorili su se crveni baloni u obliku srca, parovi su romantično plesali… Ovako je započeo i trajao koncert koji je sinoć u Beleskpocentru održao Vlado Georgiev.\nHit dana radija Svet Plus: Vlado Georgiev - Lažni ljudi\nIzabran je još jedan hit dana, a Vlado Georgiev je danas nadmašio konkurenciju. Severina i Goca Tržan ostaju za neki drugi put, pa danas uživajte u pesmi " Lažni ljudi".